
Paunang Salita 

Ang lahat ng papuri ay para sa Allah lamang, ang 
Panginoon ng sanlibutan at ng sangkatauhan. Ang 
pagpapala at ang pagbati ng Allah ay mapasa-lahat 
ng Propeta, kay Propeta Muhammad (Nawa'y ang 
Kapayapaan at pagpapala ng Allah ay mapasakanya) 
at gayundin sa lahat ng kanyang pamilya, mga 
kasamahan at sa mga taong tumatahak sa matuwid 
na landas. 

Ang aklat na “Islam, is Your Birthright" ay aming 
isinalin at inilathala sa wikang Tagalog kasama ng 
aming panalanging magbigay nawa ito ng kalinawan 
sa mga maling palagay hinggil sa relihiyong Islam. 
Magsilbing gabay nawa ito upang matuklasan ang 
magagandang katuruan, magbigay ng wastong 
kaalaman at higit sa lahat ang makilala ang Natatangi 
at ang Nag-iisang Tunay na Diyos-Ang Allah, ang Siyang 
may tangan sa Kapangyarihan sa mundong ito at sa 
kabilang buhay. 

Sa kasalukuyan, ang karamihan sa mga salinlahi ni 
Adan ay walang sapat na kaalaman hinggil sa 


- 5 - 



relihiyong Islam. Kaya naman, minabuti naming isalin 
ang aklat na ito upang masilbing linaw sa mga 
nakapagpapagulo sa isipan ng mambabasa. 
Hinihikayat namin ang lahat ng makababasa ng aklat 
na ito na buksan ang kanilang isipan upang makamit 
ang tamang gabay at hindi na muling bumaybay sa 
daang hindi talos ang patutunguhan. Nawa'y 
matunton ng mambabasa ang tunay na daan tungo sa 
magandang pamumuhay dito sa mundo at sa 
kabilang buhay. 

Tanggapin nawa ng Allah ang mga dalangin 
upang mapagtagumpayan ang aming mga adhikain 
at mabuting layunin sa pagpapalaganap ng relihiyong 
Islam. 


Nawa'y sumainyo ang patnubay ng ating 
Dakilang Lumikha - ang Allah, ang Nag-iisang Tunay na 
Diyos at karapat-dapat sambahin. Assalamu alaikum 
Wa Rahmatullahi Wabarakatu. 

Eisa “Rene” Saturno-Batallones 

Tanggapang Panawagan at Pamatnubay 
Ng Al Jubail, Kaharian ng Saudi Arabia 

Ang lahat ng tao ay isinilang sa isang 
kapaligirang ang relihiyon ay hindi lamang nagmula sa 
sarili niyang kagustuhan. Sa simula pa lamang ng 
pagsulpot ng tao dito sa mundo, iminulat na siya sa 
relihiyon ng kanyang pamilya o ang idolohiya ng 
lipunang kanyang kinabibilangan na kanyang 
nasumpungan. Sa panahong sumapit na siya sa 
wastong gulang, kadalasa'y tinatanggap niya ang 
paniniwala na kanyang kinagisnan — ang paniniwala 
ng kanyang mga magulang o ang paniniwala ng 
lipunang kinabibilangan. 

Magkagayunman, ang ilan sa kanila sa pagsapit 
sa hustong gulang ay naging lantad ang iba't ibang 
paniniwala at idolohiya, hanggang magsimula silang 
magtanong at alamin ang katotohanan ng kanilang 
pananampalataya. Silang mga naghahanap ng 
katotohanan ay humahantong sa punto ng pagkalito 
dahil ang bawa't tagasunod ng iba't ibang relihiyon, 
sekta, idolohiya at pilosopiya ay nag-aanking sila ang 
nagtataglay ng tunay at wastong relihiyon, paniniwala 
o idolohiya. May tatlong posibilidad na sila ang 
nagtataglay ng tunay na relihiyon. Maaaring silang 
lahat ay tama; ang karamihan naman ay mali at iisa 

lamang ang tama; o ang lahat ay mali. Kailan ma'y 
hindi maaaring maging tama silang lahat sapagkat ang 
bawat isa'y may kani-kanyang sinusunod na 
pamantayan. Karagdagan pa rito, ang karamihan sa 
kanila ay nagsasabing sila ang tama at ang iba'y 
nagtataglay ng maling konsepto ng kanilang relihiyon. 
Sa isang banda, ang pagsasabing ang iba ay mali ay 
pagtanggi rin sa paniniwala na ang Diyos ay 
nagpahayag ng Kanyang kautusan sa buong 
sangkatauhan. Ang mungkahing ito ay walang 
katuturan at kabalintunaan sa mga taong naniniwala 
sa Tagapaglikha - Ang Maalam. 

Samakatwid, anong relihiyon ang totoo at 
papaano ito mababatid ng isang naghahanap ng 
katotohanan? Ito ang magiging paksa ng aklat na 
inyong tinutunghayan sa mga oras na ito. Sa simulang 
magnais manaliksik ang tao ng tamang relihiyon, 
nararapat na isipin ang apat na mahahalagang bagay 
at itanim ito sa isipan: Una, Ang Diyos ay nagbigay ng 
kakayahan at katalinuhan upang gamitin sa isang 
mabigat na pagpapasya. ANO ANG TUNAY NA 
RELIHIYON? Pangalawa, Ang Diyos - ang Mahabagin, 
ay hindi tayo iniwan at hinayaang maligaw ng walang 

gabay. Sa katunayan, Siya ay nagsugo ng mga 
Propeta na may dalang kapahayagan upang ipakita 
sa atin ang tamang landas. Pangatlo, ang 
paghahanap ng tunay na relihiyon ang 
pinakamabisang paraan hinggil sa buhay ng tao, 
sapagkat ito ang sandigan ng buhay na walang 
hanggang kasaganaan. 1 

Pang-apat, kailangan nating tiyakin ang tunay 
na landas at magsagawa ng makatuwiran, patas at 
tamang pagpapasya. Dapat isantabi ang anumang 
dating saloobin at akalang hagap na nagsisilbing piring 
sa mata upang mabatid ang katotohanan. 


Ang Bibliya ayon sa kasalukuyan anyo, ipinagtibay nito na ang 
paghahanap ng katotohanan ang siyang mabisang paraan tungo sa 
kaligtasan. Ayon sa Juan 8:32: “At kung kailangan mong malaman 
ang katotohanan, ang katotohanan ang magpapalaya sa iyo” Ang 
mga Muslims ay naniniwala na ang Bibiliya ay naglalaman ng 
katotohanan subali't ang mga ito ay pawang na palitan. 

I. ANG LAYUNIN NG PAGLIKHA 


Nagtataka ka ba kung ano ang dahilan ng 
ating pagkakalikha? Iniisip mo ba kung bakit tayo 
namamatay at kung saan tayo patutungo pagkatapos 
ng kamatayan? Ano ang mangyayari sa atin sa 
katapusan ng mundo? Naitanong mo ba sa iyong sarili 
kung bakit nilikha ng Diyos ang mundo at ang lahat ng 
bagay para sa pangangalaga ng tao? Bakit may gabi 
at umaga? Bakit nilikha Niya ang araw at ang buwan? 
Ano nga ba ang dapat nating gawin habang tayo ay 
nabubuhay dito sa mundo? Tayo ba ay nilikha ng Diyos 
upang kumain, uminom, at magpakasaya lamang 
bago tayo pumanaw? Kung ating ihahambing sa isang 
tula ng isang makata: 

Hindi ko alam kung saan ako nanggaling 
At nasumpungan ko ang aking mga paa na 
naglalakad sa lansangan 

Sa kanilang pakiusap ako ay nagpatuloy at huminto 
Ano ang aking ginagawa dito? 

Paano ko nasumpungan ang lansangan? 

Hindi ko alam! Hindi ko alam! Hindi ko alam! 

Maraming ulit na binigyang-diin sa mga talata 
ng Banal na Qur'an 2 na hindi tayo nilikha ng Allah ng 
walang kadahilanan. Sinabi Niya: Ano! Sa palagay ba 
ninyo’y nilikha Ko lamang kayo bilang laro lamang, At 
kayo ay hindi magbabalik sa Akin? 3 Kanya rin sinabi: 
“Ano! Inakala ba ninyong hahayaan kayo sa inyong 
kagustuhan lamang?" 4 Dagdag pa dito, Kanyang 
sinabi: “Inisip ba ninyo na kapag inyong sinabi:“Kami ay 
naniniwala,“ at kayo ay hindi mananagot ?" 5 
Katotohanan, nilikha ng Allah ang mga tao ng may 
dahilan at ng may kadahilanan: ANG SAMBAHIN 
LAMANG SIYA (Kaisahan). At sinabi Niya:“Hindi ko 
nilikha ang Jinn at ang Tao maliban sa Ako ay kanilang 
sambahin lamang. Ako ay hindi nangangailangan ng 


Para sa inyong kaalaman at Ipinababatid na ang hinalaw na sipi ng 
babasahing ito na nagmula sa Qur'an ay ang pinakamalapit na 
kasing kahulugan nito sa pagkakasalin buhat sa salitang Arabe. Hindi 
ito ang lihitimong salita nito. 

2 Ang Qur'an ay ang Banal na Aklat na ipinahayag kay Propeta 
Mohammad (sumakanyan nawa ang awa at kapayapaan ng 
Tagapaglikha) Ang detalyadong kahulugan ng Qur'an ay 
ipinaliwanag sa pahina 22. 

3 Qur'an 23:115 

4 Qur'an 75:36 
3 Qur'an 29:2 

kahit na anong tulong na magmumula sa kanila o kaya 
ako ay pakainin nila. Katotohanan Ang Allah 6 ay Ang 
Tagapagbigay, Ang nagtataglay ng lahat ng lakas, at 

Matatag ." 7 Sa katotohanan ang lahat ng mga Propeta 
ay nagsabi sa kanilang mga nasasakupan na walang 
dapat sambahin maliban sa Nag-iisang Diyos lamang 
(kaisahan) at itigil ang pagsamba sa lahat ng Kanyang 
mga nilikha. (paganismo) Sinabi ng Diyos:“Ako ay 
sadyang nagpadala sa lahat ng nasyon ng mga 
Propeta ng may kautusan:“Sumamba sa Allah at 
iwasan ang pagsamba sa mga huwad na diyos 
diyosan .“ 8 

Si Propeta Abraham halimbawa, siya ay 
naniniwala sa Nag-iisang Diyos, na walang katambal. 
Ang sino man na may ibang paniniwala hinggil sa Diyos 
ay sumasalungat sa relihiyong sinusunod ni Abraham at 
siya ay naliligaw ng landas. Sinabi ng Diyos sa banal na 
Qur’an “Ang mga yaong hindi tumatanggap sa 


6 Ayon sa Qur'an, ang salitang “Allah” ay ang tanging pangalan ng 
“Diyos” 

7 Qur'an 51:56-58 

8 Qur'an 16:36 

relihiyon ni Abraham ay niloloko nila ang kanilang mga 

sarili .” 9 10 Si Propeta Jesus ay nagwika sa Mabuting Balita 
(Gospel) at sinabi niya: “Ito ay nasusulat: Sambahin 
ang Panginoon ang inyong Diyos at paglingkuran 
lamang siya.” w Si Propeta Haeob ay nagwika din sa 
kanyang mga nasasakupan at sinabi sa Banal na 
Qur’an “Katotohanan, yaong inyong mga sinasamba 
maliban sa Allah ay mga pangalan lamang na ikaw at 
ang iyong mga ninuno ay kanilang ginawang diyos, na 
kung saan ang Allah ay hindi nagbigay ng kahit anong 
kapangyarihan sa kanila. Ang pag-uutos ay pag-aari 
lamang ng Allah. Kayo ay Kanyang inutusan na walang 
sasambahin maliban sa Kanya iamang. Ito ang tunay 
na relihiyon, subalit karamihan sa inyo ay hindi ito 
nauunawaan .” 11 

II. ANG BASIKONG MENSAHE NG ISLAM 

Ang basikong mensahe ng Islam ay kagaya ng 
mensahe ng mga hinirang na Propeta: Sambahin 
lamang ang Nag-iisang Diyos at iwasan ang sumamba 


9 Qur'an 2:130 

10 Lukas 4:8 

" Qur'an 12:40 

maliban lamang sa Kanya, ito man ay tao, lugar o 
bagay, direkta o hindi direkta. Ang basikong katuruan 
na ito ang Kaisahan (Monotheism) ay napapaloob sa 
pambungad na Kapitulo ng Banal na Qur'an ang Surat 
Al- Fatiha, talata 5: Ikaw lamang ang aming sinasamba 
at Ikaw lamang ang aming hinihingan ng tulong.” At 
Ang Diyos ay nagwika: “Sambahin ang Allah at huwag 
bigyan Siya ng katambal .” 12 At si Muhammad (Nawa'y 
ang Kapayapaan at pagpapala ng Allah ay 
mapasakanya) ang huling propeta ay naulat na 
nagsabi: “Ang sino man ang magsabi: Walang sinuman 
ang may karapatang sambahin kundi ang Allah, at 
sinuman ang mamatay na tangan ang paniniwalang 
ito, ang paraiso ay naka garantiya sa kaniya.” 13 
III. KATUNAYAN NA TANGING DIYOS LAMANG ANG 
DAPAT SAMBAHIN 

Tanging ang Diyos lamang ang dapat sambahin 
sapagkat Siya ang Tagapaglikha at Nagpapanatili ng 
lahat na nabubuhay dito sa daigdig. Ang 


12 Qur'an 4:37 

13 Sahih Al-Bukhari (5827) atSahih Muslim (94). 

kamanghamanghang daigdig na ito at ang lahat na 
matatagpuan dito kailan man ay hindi magiging 
produkto ng pagkakataon lamang o kaya ay may 
kakayahang likhain ang kanyang sarili. Ang 
makapagpapatotoo na ang Nag-iisang Diyos ay ang 
tanging Tagapaglikha ay makikita sa kabuuan ng 
mundo at sa natatanging kaluluwa ng bawat tao. 
Winika ng Diyos sa Qur'an:“Ang Allah ang siyang 
lumikha ng langit at lupa; at gumawang ang tubig ay 
bumaba sa langit, sa pamamagitan noon Siya ay 
gumagawa ng mga bunga biiang pagkain para sa 
inyo, upang ang mga barko ay makatakbo sa dagat sa 
Kanyang utos; at gumawang makatulong sa inyo ang 
mga ilog. At Siya ay gumawang ang araw at buwan ay 
walang pagbabago sa kanilang mga pinatutunguhan 
at maging tulong sa inyo at gumawang makatulong sa 
inyo ang araw at gabi. At Siya ay nagbigay sa inyo ng 
lahat ng inyong hinigi sa Kanya .” 14 

Sa Qur'an, isinalaysay ng Diyos kung papaano 
na si Propeta Abraham ay nagsaliksik ng katotohanan 
ay isang mabuting halimbawa kung papaano yaong 


14 Qur'an 14:32-34 

mga sumusunod sa mga palatandaan ng Diyos ay 
tunay na gagabayan Niya na Siya lamang ang 
kanilang sasambahin; Winika ng Diyos: “Kaya Aking 
ipinakita kay Abraham ang kaharian ng mga langit at 
ng lupa upang siya ay maging sa mga yaong 
nagmamay-ari ng katiyakan. At ng ang gabi at siya ay 
balutan ng dilim, nakita niya ang isang bituwin at 
kanyang sinabi: Ito ay aking Panginoon. Ngunit ng ito 
ay bumaba at siya ay nag wika, Hindi ko mahal ang 
mga bagay na nawawala.” “At nang kanyang makita 
ang buwang tumatas, siya ay sumigaw: Ito ay aking 
Panginoon. Ngunit nang ito ay bumaba sabi niya: 
Maliban, kung ang aking Panginoon ang pumatnubay 
sa akin ako talaga ay isa sa taong naligaw. At nang 
kanyang nakita ang araw na tumaas, siya ay sumigaw: 
Ito ang aking Panginoon! Ito ay higit na dakila! At nang 
ito ay bumaba siya ay sumigaw: O aking mga tao! Ako 
ay Malaya sa lahat na inyong inihalintulad (sa Kanya). 
Katotohanan, Ipipihit ko ang aking mukha patungo sa 
Kanya ang lumikha ng langit at lupa, at itinatakwil ko 
yaong mga taong nagtatambal at sumasamba sa 
huwad .” 15 Ang totoo, sa Qur'an ay tinawag ang mga 


15 Qur'an 6:75-79 

tao ng Diyos upang palagiang pagmasdan ang 
Kalawakan, sapagkat ito ay nagpapatunay sa tunay na 
katotohanan ng Kanyang Kapanatilihan, Siya ang 
Makapangyarihan at walang dapat na sambahin 
maliban sa Kanya, Ang Diyos ang may karapatan na 
Siya ang sambahin sapagkat siya lamang at wala ng 
iba ang tumutugon sa ating mga dasal at mga 
dalangin. At sinabi ng Diyos sa Qur'an: “At ang inyong 
Panginoon ay nagsabi: Dumalangin sa Akin at Aking 
pakikingan ang inyong mga dalangin 16 Magkaganoon 
pa man, kung ang mga tao ay dumadalangin sa mga 
diyus-diyosan at ang kanyang hiling ay tinugon, hindi 
ang diyus-diyosan ang tumugon ng kanyang dalangin, 
bagkos ito ay tinugon ng natatanging Diyos. Kagaya 
nito, ang pag-aalay ng dasal kina Hesu Kristo, Buddha, 
Krishna, Santo Christopher, Santo Huda o kay Propeta 
Muhammad, hindi sila ang nagbigay katugunan sa 
mga hiling na kanilang inilapit sa mga ito kundi ito ay 
ipinagkaloob ng Nag-iisang Diyos. Samakatuwid, ang 
pagsasagawa ng dasal ay isang gawa na pagsamba, 
na dapat na ituon ang pagsasagawa nito tanging sa 
Diyos lamang. 


16 Qur'an 40:60 

Ang katotohanan nito, ang mga Propeta na 
sinamba maliban sa Kanya ay hindi kailan man sinabi 
ng mga ito na sila ay sambahin. Bagkos, binalan ng 
mga Propeta ang mga tao na gawin nila ito. 
Halimbawa, itinuturo sa Islam na si Jesus (sumakanya 
nawa ang kapayapaan) ay isa ring tao na kagaya 
natin na nilikha ng Diyos sa milagrong paraan. 
Ipinanganak siya ni Birheng Marya na walang ama at 
kagaya natin si Jesus ay sumasamba rin sa Diyos. Hindi 
siya Diyos, at lalong hindi siya anak ng Diyos. Si Jesus 
(sumakanya nawa ang kapayapaan) ay hindi kagaya 
ng iniisip ng mga Kristyano na siya ay ang Diyos na 
nagsa katawang tao, anak ng Diyos na sumasakanya 
ang pagka diyos at taglay niya rin ang diyos ispiritu 
santo at hindi rin siya kagaya ng iniisip ng mga Hudyo 
na anak ng isang bayarang babae. Sinabi ni Jesus 
(sumakanya nawa ang kapayapaan) sa kanyang mga 
nasasakupan (Ang tribo ng Israel) tanging ang Diyos 
lamang ang dapat na sambahin. Hindi niya sinabi 
kailan man na siya ay sambahin pati narin ang kanyang 
inang si Marya. Dagdag pa dito, si Propeta Jesus 
(sumakanya nawa ang kapayapaan) kailan man ay 
hindi niya sinamba ang kanyang sarili sa mga oras na 
siya ay sumasamba bagkos siya ay tumatawag at 

gumagawa ng pagsamba sa Nag-iisang Diyos. Ngunit, 
ang mga nagsasabing sila ay isa sa tagasunod ni Jesus 
(sumakanya nawa ang kapayapaan) sa mga 
panahong ito ay nagpapatotoo na sinamba rin ni Jesus 
(sumakanya nawa ang kapayapaan) ang kanyang 
sarili, sinasabing siya rin ang tunay na diyos, at 
karamihan sa panahon ngayon ay sinasamba si Marya 
sapagkat sa pagkakaalam nila na siya ang “Ina ng 
Diyos.” Sinabi ng Diyos sa Banal na Qur'an na si Jesus 
(sumakanya nawa ang kapayapaan) ay tatanungin 
hinggil dito sa Araw ng Paghuhukom: “O Jesus anak na 
lalaki ni Maria! Ginawa mo bang sabihin sa 

sangkatauhan: Kunin ako at ang aking ina bilang 
dalawang maykapal bukod sa Allah? Siya ay nagsabi: 
Maging kapuripuri! Hindi sa akin ang magsalita niyang 
doon ay wala akong karapatan. Kung aking dating 
sinabi ito sa gayon Ikaw ang nakaka-alam nito. Ikaw 
ang nakaka-alam ng anong nasa aking isip at ako ay 
hindi nakakaalam ng anong nasa lyong isip. 

Katotohanan, O! Ikaw, Ikaw lamang ang siyang 
Tagaalam ng Mga Nakatagong Bagay.Ako ay nagsalita 
sa kanila lamang kung ano ang lyong ipinag-utos sa 
akin, (nagsasabi): Sabihin, Ang Allah ang aking 

Panginoon at ang inyong Panginoon. Ako ay isang saksi 

sa kanila habang ako ay namamalagi sa kanila, at ng 
ako ay lyong kunin, Ikaw ang tagamasid sa ibabaw 
nila. Ikaw ay saksi sa ibabaw ng lahat ng mga 
bagay .” 17 


Binigyong-diin ng Diyos sa Qur'an na ang 
Propetang Jesus (sumakanya nawa ang kapayapaan) 
ay hindi pinatay o ipinako sa krus, subalit siya ay ini- 
akyat ng Diyos sa langit na taglay ang kanyang 
katawan at espiritu at ibabalik siya sa lupa bago 
dumating ang katapusan ng mundo. Sinabi ni Propeta 
Muhammad na si Propeta Jesus (nawa'y ang 
Kapayapaan at Pagpapala ng Allah ay 
mapasaasakanya) ay maghahari sa lupa ayon sa batas 
Islamiko tulad ng ordinaryong tao, ililibing at muling 
ibabangon tulad nila sa araw ng paghuhukom. 
Datapwa't si Propeta Jesus (sumakanya nawa ang 
kapayapaan) din ay binigyan ng buhay, ipinanganak 
mula sa sinapupunanan ng isang babae, tinulian, 
kumakain, natutulog, gumagamit ng banyo, 
nagdarasal, at mamamatay, siya ay hindi dopat ituring 


17 Qur'an 5:116 - 117 

na isang Diyos dahil lahat ng katangiang ito ay hindi 
katangian ng Diyos, kundi ng Kanyang nilikha. 

Nakasaad sa Lumang Tipan na tinuruan ni Jesus 
(sumakanya nawa ang kapayapaan) ang kanyang 
mga alagad na manalangin sa Diyos gaya ng: “Ama 18 
Namin, sumasalangit ka, sambahin ang ngalan mo, 
mapasa amin ang kaharian mo, sundin ang loob mo 
dito sa lupa at para ng sa langit.” 19 Sinabi niya rin na 
yaon lamang nagpapasakop sa Diyos ang 
makakaparoon sa paraiso: “Walang sinumang 
tumatawag na “Panginoon" ay makakapasok sa 
kaharian ng Diyos, kundi iyon lamang sumusunod sa 
kalooban ng Diyos na nasa langit.” 20 Sinabi rin ni Jesus 
(sumakanya nawa ang kapayapaan) na siya man ay 
nagpasakop sa kalooban ng Diyos: “Wala akong 
magagawa sa sarili ko. Humahatol ako ayon sa aking 
narinig at ang aking hatol ay matuwid dahil hindi ko 
sinusunod ang sarili ko kundi ang kalooban ng Diyos na 


,8 Ito ay isang halimbawa at pagpapatunay ng mga maling gamit na 
salita na matatagpuan sa Bibliya “Ama" na dapat ay “Diyos". 

19 Lueas 11:2 / Mateo 6:9-10 

20 Mateo 7:21 

siyang nagpadala sa akin.” 21 Sa Katunayan, maraming 
ulat sa Bibliya na pinapatunayan ni Propeta Jesus 
(sumakanya nawa ang kapayapaan) sa kanyang mga 
alagad na siya ay hindi Diyos. Halimbawa, ng kanyang 
tinuran ang huling oras, sinabi niya: “Walang sinumang 
nakakaalam ng araw o oras, kahit na mga anghel sa 
langit, o anak ng Diyos 22 kundi ang Ama lamang .” 23 

Si Buddah ay isang repormador o tagapagwasto 
na nagpabatid ng maraming simulaing pangtao sa 
relihiyong Hindu na isinasagawa sa India. Hindi niya 
inangkin na siya ay Diyos, o ini-utos sa kanyang mga 
tagasunod na siya ay sambahin. Subalit ngayon, 
karamihan sa Budista ay tinuturing siyang diyos at 
gumawa sila ng mga rebulto na kahalintulad niya. Sa 
madaling salita, lahat ng uri ng relihiyon ngayon, 
(maliban sa Islam) ay humihimok na sambahin ang mga 
nilikha. 


21 Juan 5:23 

22 Ito ay isang halimbawa at pagpapatunay ng mga maling gamit na 
salita na matatagpuan sa Bibliya “Anak” na dapat ay “ang alipin". 

23 Mareos 13:32 

Ang katangian ng Diyos ay nagpapatunay na 
tanging Siya lamang ang dapat sambahin. Siya ay nag- 
iisa, walang kamag-anak, walang ama, anak, ina o 
asawa. Siya ang walang hanggang Diyos, hindi siya 
nanganak o ipinanganak, at wala siyang kahalintulad. 
Siya ay perpekto sa karunungan, kapangyarihan, 
kalooban, awa at sa lahat ng kanyang katangian. Ang 
Diyos ay makapangyarihan at perpekto, samantalang 
ang tao ay mahina at may kapintasan. lyan ang 
pamaraan kung papaano niya binigyang kahulugan 
ang Kanyang sarili at sa kung papaano rin na ang lahat 
ng Propeta ay binigyang patungkol ang Kanyang 
katangian. 

Ang isa pang katibayan na Diyos lamang ang 
nararapat sambahin ay sa pamamagitan ng kaluluwa 
na isana tao. Itinuturo na Islam na lahat na nilalana av 

TungKoi sa uiyos ot ang Kaunawaan na samDanm 5iya. 
Sa Qu'ran, ipinaliwanag ng Diyos na noong likhain Niya 
si Adan, ginawa Niyang lahat ang lahi ni Adan at 
Kanyang pinabatid sa mga ito at sinabi: “Hindi ba ako 
ang inyong Diyos? At sumagot silang lahat: “Oo at ito 
ay aming pinatutohanan.”At ipinaliwanag ng Diyos 

kung bakit ginawa Niyang malaman ng lahat na Siya 
ang Tagapaglikha at tanging Diyos na dapat 
sambahin: “Upang kung sakaling ang sinumang 
nilalang, ay sasabihin na sa araw ng muling 
pagkabuhay: Oo nga, hindi namin nalalaman ito.” 
Muling ipinaliwanag ng Diyos ang bagay na ito sa 
pagsasabi: “Upang sakaling inyo ring sabihin: Ang 
aming mga ninuno na nakilala ang Allah, at kami ay 
kanila lamang mga lahi, kami din ba ay inyong 
tutupukin dahil sa ginawa ng mga sinungaling na 
yaon ?” 24 Kung kaya't sinumang tao na nakisalamuha sa 
Diyos sa pagsamba ay hindi maaaring sabihin na sa 
araw na iyon wala silang alam na ang Allah ang 
tanging Diyos na karapat-dapat sambahin. 

Ayon kay Propeta Muhammad (Nawa'y ang 
Kapayapaan at pagpapala ng Allah ay mapasakanya) 
sinabi ng Diyos: “Nilikha ko ang mga alipin sa tunay na 
relihiyon, ngunit niligaw sila ng demonyo .” 25 Kanya ding 
sinabi: “Bawat bata ay ipinanganak bilang Islam. Subalit 
ang kanyang magulang ay ginawa silang Hudyo, 


24 Qur'an 7:173 

25 Sahih Muslim (2865) 

Kristyano at Zoroastriano .” 26 Kung ganon, Islam ang 
katutubong karapatan ng bawat nilalang, dahil ang 
bawat bata ay ipinanganak na may natural na 
paniniwala sa kapanatilihan ng Diyos at may 
katutubong inklinasyon tungo na sambahin lamang 
siya. Tulad ng isang bata na isinusuko ang pisikal sa 
batas na ipinatutupad ng Diyos sa mundong pisikal, 
ganun din ang kaluluwa ay nagpapasa-ilalim sa 
katotohanan na ang Diyos ang tanging Panginoon at 
Manlilikha. Subalit kung ang kanilang magulang ay 
sumusunod sa ibang direksyon, ang bata ay 
kadalasang mahina at hindi kayang mabatid ang 
katotohanan at humahantong sa pagsunod sa 
kalooban ng magulang. Sa ganoong bagay, ang 
relihiyon na sinusunod ng isang bata ay base sa 
nakasanayang kaugalian at pagpapalaki. Subalit ang 
Diyos, na Maawain at Mahabagin, ay hindi siya 
parurusahan sa pagsunod sa maling relihiyon bago siya 
dumating sa tamang edad at sumailalim sa tunay na 
kahulugan ng Islam. 


26 Sahih AIBukhari (1385) atSahih Muslim (2658). 

IV ANG MENSAHE NG MGA MALING RELIHIYON 


Ang huwad na relihiyon sa kabilang banda, ay 
nagtuturo ng pagsamba sa nilikha (Paganismo). Ang 
ibang relihiyon aysumasamba sa diyus-diyosan habang 
ang iba naman ay malayang sumasamba sa ibang 
diyos maliban sa tunay na Diyos, imbes na gumawa ng 
pagsamba sa Nag-iisang Diyos lamang (pure 
Monotheism). Ang pagsamba sa diyus-diyosan ang 
pinakamalaking kasalanan na magagawa ng isang 
tao, sapagkat binigyang kahalintulad ang Lumikha sa 
nilikha at ibaling ang pagsamba mula sa Lumikha tungo 
sa nilikha. Ito rin ay sumasalungat sa tunay na dahilan 
kung bakit nilalang ang tao: ang pagsamba sa Diyos 
lamang. Ang sinumang namatay na sumamba sa diyus- 
diyosan ay hinatulan na ang kanyang kalagayan sa 
kabilang buhay. Hindi ito isang palagay, kundi isang 
katotohanang inilahad ng Diyos sa Qu’ran: “Tunay, 
hindi patatawarin ng Allah ang sinumang sumamba sa 
iba maiiban sa Kanya, ngunit mapapatawad Niya ang 
mas maliit na kasalanan sa sinumang ibig niyang 
patawarin . 27 


27 Qur'an 4:48 at 116 

Ang tao ay hindi dapat sumamba sa iba maliban 
sa Diyos lamang dahil walang kabuluhan ang 
pagsamba sa nilikha na sadyang mahina, at 
balewalain ang Lumikha na siyang may kapangyarihan 
sa buong sangkatauhan. Sinabi ng Diyos sa Qu'ran: 
“Inihahalintulad ba nila ako sa iba na nilikha ko 
lamang? Hindi nila matutulungan ang iba maski man 
ang sarili nila. At kung hihingi ka sa kanila ng tulong ay 
hindi sila susunod. Ganoon din sa iyo tawagin mo man 
sila o manahimik ka. Samakatuwid, sinumang 
tinatawag mo maliban sa Allah ay alipin na tulad mo. 
Kaya tumawag ka sa kanila at hayaan mo silang 
sumagot kung ikaw ay matapat. Meron ba silang paa 
na pinanlalakad, kamay na pinanghahawak, mata na 
gamit upang makakita? O meron silang tenga na 
ginagamit para makadinig ?” 28 

Ang sumusunod ay halimbawa ng mga senyales 
na ipinakita ng Diyos sa tao upang ipakita ang 
kasalanan sa pagsamba sa diyus-diyosan. 

Sa silangang bahagi ng kuweba ng Brazil, South 
Ameriea, isang tribo ng mga primitibo ang nagtayo ng 


2 8 Qur'an 7:190-195 

bagong kubo upang itira ang kanilang sinasamba na si 
Skwatoo, kumakatawan na pinakamataas na Diyos ng 
buong nilalang. Kinabukasan, isang batang lalaki ang 
pumasok sa kubo upang sumamamba sa kanilang 
diyos. Habang siya ay tahimik na sumasamba sa bagay 
na itinuro sa kanya na sa kanya ay may likha, isang 
marumi, matanda at magarapatang aso ang pumasok 
sa kubo. Sa isang iglap ay nakita ng bata na itinaas ng 
aso ang kanyang isang paa at inihian ang kanyang 
iniidolo. Siya ay nagalit at pinagtabuyan ang aso, 
subalit ng humupa ang kanyang galit, ay napagtanto 
niya na ang kanyang iniidolo ay hindi maaaring maging 
Panginoon ng buong nilalang. Naisip niyang ang Diyos 
ay maaaring nandiyan lamang. Nakapagtataka man, 
ang asong umihi sa idolo ay isang senyales sa bata na 
ang kanyang idolo ay hindi dapat sinasamba. Ang 
senyales na ito ay naglalarawan ng makalangit na 
mensahe na ang kanyang sinasamba ay huwad na 
diyos. Ito ang nagpalaya sa kanya mula sa pagsunod 
sa nakagisnang katuruan na pagsamba sa huwad na 
diyos. Dahil dito, ang batang ito ay pinapili: ang 
sumamba sa tunay na Diyos o ipagpatuloy ang 
ginagawa niyang mali. 

V. ANG DIYOS AT ANG KANIYANG MGA NILIKHA 


Binigyang diin ng Islam na ang Diyos at ang 
Kanyang nilikha ay dalawang magkakaibang bagay. 
Ang Diyos ay hindi kabilang sa nilikha at hindi rin isinama 
dito. Ang Kanyang nilikha ay hindi Niya kapantay o 
katulad sa Kanyang katangian. Ang Diyos ang 
pinakamataas sa lahat; higit pa Siya sa Kanyang nilikha, 
mataas pa sa langit at sa kanyang trono, tulad ng 
pagkakalarawan niya sa kanyang sarili sa libro ng 
Qu'ran at sa mga naunang kasulatan (seriptures). Ito ay 
isang bagay na karaniwan, subalit ang pagsamba ng 
tao sa nilalang imbes na sa Tagapaglikha ay may 
malaking kinalaman sa pagiging mangmang o 
kakulangan sa kaalaman. Ang maling pananaw na 
ang Diyos ay matatagpuan sa Kanyang nilalang at Siya 
ay kasama sa Kanyang nilikha, ay nagbibigay patibay 
sa pagsamba sa nilikha ng Diyos. Ang mga pilosopong 
sumasamba sa diyus-diyosan ay ipinagtatangol ang 
pagsamba sa diyus-diyosan sa pagsasabing hindi 
naman talaga nila sinasamba ang bato o imaheng 
gawa sa metal, kundi ang Diyos na nilalarawan nito. 
Sinumang naniniwala sa konsepto na ang Diyos ay 
naglalarawan sa anumang bagay na Kanyang nilikha 

ay magiging daan upang paniwalaan ang argumento 
ng pagtatanggol sa diyus-diyosan. 


Kung sabagay, yaong mga umaangkin ng 
kaluwalhatian sa kanilang sarili magmula noong una 
pang panahon ay ibinabase ang kanilang pag-angkin 
sa maling paniniwala na ang Diyos ay nananahan sa 
tao. Kanila ding inaangkin na ang Diyos ay nasa sa 
kanila kaysa sa iba, kaya ang tao ay dapat 
magpasakop at sambahin sila bilang Diyos na 
nabuhay o Diyos na nananahan sa kanilang pagkatao. 
Ganun din naman, yaong mga nagsasabi na ang iba 
ay Diyos, matapos silang mamatay, ay nakatagpo ng 
matibay na ebidensiya doon sa mga sumasang-ayon 
sa maling paniniwala na ang Diyos ay nananahan sa 
tao. 


Ang ibang sumasamba sa diyus-diyosan ay 
pinagtatangol ang kanilang paniniwala sa 
pagsasabing: “Tinuturing namin ang diyus-diyosan 
bilang tagapamigatan namin at ng Diyos." Ito man ay 
isang maling paniniwala dahil ang Diyos ay hindi 
kailangan ng tagapamagitan Niya sa tao. Naririnig Niya 
ang lahat at alam din Niya ang pangangailangan ng 

sanlinbutan. Datapuwa't ang paniniwalang ito ay 
nagpapababa sa katayuan ng Diyos sa pag-itan ng 
Kanyang nilikha na madalas gumagamit ng 
tagapamagitan upang makamit ang kanilang 
hangarin. Sa mahigit isang daang bersikulo ng Qu'ran, 
hinimok ng Diyos ang tao na magkaroon ng direktang 
relasyon sa Kanya na hindi kailangan ng 

tagapamagitan, at Kanyang pinagbawalan ang mga 
ito na sumamba sa kahit sino maliban sa Kanya sa 
anumang paraan o pagtatanggol. Ang Diyos, na 
Pinakamarunong sa lahat, ay hindi nag-utos sa tao na 
gumawa ng sariling batas relihiyon na makakasira sa 
direktang relasyon ng Diyos sa tao, tulad ng 
pagsasagawa ng binyag, sa kumpisal, o paniniwala sa 
tao bilang tagapagligtas, o bilang tagapamagitan. 
Tunay na ang Diyos ay pinakamataas at perpekto 
upang gumawa ng isang bagay na 

makapagpapababa sa Kanyang sarili bilang mahina at 
may kapintasan. Ang maniwala na ang Diyos ay 
nagpakumbaba at nagkatawang tao ay naniniwala na 
siya ay naging mahina. At ang naniwala na pinili Niyang 
mamatay ay nangangahulugan na pinili Niyang 
maging mahina tulad ng Kanyang mga nilikha. Ito ay 

nangangahulugan din na yaong mga buhay ng Siya ay 
mamatay ay mas makapangyarihan kesa sa Kanya. 

Bilang pagtatapos, lahat ng maling relihiyon ay 
may iisang konsepto tungkol sa Diyos: na ang Diyos at 
ang Kanyang nilikha ay iisa. Naniniwala sila na lahat ng 
tao ay Diyos, o ang isang tao ay Diyos, o ang kalikasan 
ay tao, o ang Diyos ay kathang isip lamang, o ang tao 
ay tagapamagitan ng Diyos at ng sangkatauhan. 
Kung gayon, masasabi natin na ang maling relihiyon 
ay humihimok sa tao na sumamba sa nilikha imbes na 
sa lumikha sa pamamagitan ng pagtawag sa nilikha 
bilang “Diyos.” 

IV. ANG PANGALAN NG RELIHIYON 

Ang isa pang magpapatunay na ang Islam ay 
ang tunay na relihiyon ay mababatid sa kahulugan ng 
salitang “Islam.” Ang salitang “Islam" ay isang 
Arabikong salita na ang ibig sabihin ay pagpapasakop 
at pagsunod. Bilang isang relihiyon, ang Islam ay may 
dalawang kahulugan, ang pangkalahatan at 
pangkaisahan. Bilang pangkalahatan, ang Islam ay 
tumutukoy sa relihiyon na ipinahayag ng Diyos sa lahat 

ng propeta: Ang pagsamba sa Nag-iisang Diyos 
(Monotheism) at ang pagtalikod sa Paganismo. Ito ang 
dahilan kung bakit sa Qu’ran ang lahat ng propeta ay 
tinatawag silang Muslim 29 . Subalit, ang salitang Islam ay 
tumutukoy din sa relihiyon na pinahayag ni Propeta 
Muhammad (Nawa'y ang Kapayapaan at pagpapala 
ng Allah ay mapasakanya). Wala sa mga nagdaang 
relihiyon ang binigyan ng Diyos ng natatanging 
pangalan maliban sa huling relihiyon - ang Islam. 

Ang Islam ay hindi ipinangalan sa isang tao o 
grupo ng mga tao, o kaya naman ay dinesisyonan 
pagkatapos ng ilang henerasyon ng tao. Ang salitang 
Islam ay ibinigay mismo ng Diyos na malinaw sa 
maraming talata (ayat) sa Qu’ran, halimbawa: “Tunay, 
ang tanging relihiyon na tinatanggap ng Allah ay 
Islam .” 30 Sa kabilang banda, ang Kristiyanismo ay 


29 Samakatuwid, ang isa sa atin ay hindi dapat sabihin na ang Islam 
ay isang kabaguhan na dinala ni Propeta Mohammad (ang awa at 
kapayapaan ng Diyos ay sumakanyan nawa), bagkos ito ay isang 
tunay sa mensahe ng Diyos (sa kanyang pundamental) sa buong 
kasaysayan ng mga Propeta . 

30 Qur'an 3:19 

ipinangalan mula kay Hesukristo (ng kanyang 
tagasunod), at ang Judaismo ay mula sa tribo ng 
Judah. Subalit, hindi binanggit saan man sa bibliya na 
ang relihiyon ng tagasunod ni Propeta Isaae at Mosies 
at ang kanilang lahi ay tatawaging Judaismo, o ang 
relihiyon ng tagasunod ni Kristo 31 , ay tatawaging 
Kristiyanismo. Sa madaling salita, ang pangalang 
“Judaismo" at “Kristiyanismo" ay walang banal na 
pinagmulan. Matapos makaalis ni Jesus at saka pa 
lamang pinangalanan na Kristiyanismo ang relihiyon sa 
mga nagsasabing sila ay tagasunod ni Jesus. Ganito rin 
nangangahulugan ang Buddhismo, na pinangalan 
mula kay Gautama Buddah, Confucianismo mula kay 
Confucious, Marxismo mula kay Karl Marx, at Hinduismo 
mula sa mga Hindu, atbp. 


31 Ang pangalang Jesus at Kristo ay pawang hinango sa salitang 
Hebreo, sa pamamagitan ng salitang Griyego at Latin. Ang Jesus ay 
katumbas ng salitang Ingles at sa Latin na anyong Grego “lesous” na 
sa Hebreyo ay "Yeshua.”. Ang “Critos" ay isinalin sa Greyegong salita 
na nagmula sa Hebrew “messiah” na ang ibig sabihin ay “ang 
pinahiran” 

VII. ANG ANIM NA HALIGI NG PANANAMPALATAYANG 
ISLAM 

Ang Islamikong paniniwala ay naka batay sa anim na 
haligi ng pananampalataya: 

1. Paniniwala sa Diyos. Ito ay naglalaman ng mga 

sumusunod na paniniwala: 

• Paniniwala sa pagkakaroon ng Diyos. Ang 
paglikha sa tao at buong mundo ay hindi isang 
aksidente lamang o produkto ng pagkakataon 
lamang. Ang mundong ito at lahat ng bagay sa 
mundo ay naglalarawan sa pagkakaroon ng 
Nag-iisang Tagapaglikha. 

• Paniniwala na ang Diyos ay Tagapaglikha, Ang 
Tagapagpanatili, may-ari ng mundo at lahat ng 
bagay sa mundo, nagkakaloob ng lahat, 
nagbibigay ng buhay at nagbibigay 
kamatayan. 

• Paniniwala sa kaisahan ng Diyos na siya lamang 
ang may karapatang sambahin. 

• Paniniwala na ang pangalan at katangian ng 
Diyos ay walang katulad. 

2. Paniniwala sa mga Anghel. 

Ang anghel ay nilikha ng Diyos sa mundo para 
sa natatanging layunin lamang. Sila ay hindi nakikita at 
wala silang sariling desisyon; sila ay sumusunod ayon sa 
pinag-uutos ng Diyos. Hindi sila dapat sambahin. Si 
Gabriel Arkanghel ay tagapaghatid ng balita sa mga 
propeta. Dalawang anghel ang inutusan sa bawat tao 
upang itala ang mabubuti at masasamang gawa. Ang 
isang anghel ay humihimok sa tao na gumawa ng 
mabuti. Ang iba naman ay hinihipan ang espiritu ng 
nasa sinapupunan pagdating ng ikaapat na buwan at 
ang iba naman ay kinukuha ang espiritu sa oras ng 
kamatayan ayon sa kalooban ng Diyos. Maraming 
anghel na may ibat ibang katungkulan na hindi kayang 
talakayin lahat sa aklat ito 32 

3. Paniniwala sa Kapahayagan. 

Ang artikulong ito ng pananampalataya ay 
kumakatawan sa paniniwala sa kapahayagan na 


32 Tingnan para sa detalye “Ang paglalahad ng tatlong 
pundamental” ni Sheikh Muhammad S. Al-Othaimeen, inilathala sa 
Alhidaayah, U.K. 

pinahiwatig ng Diyos sa kanyang mensahero sa orihinal 
na paraan. Ang kapahayagang ito ay 
nagpapaliwanag ng mga mensaheng natanggap ng 
mensahero upang ipakita sa tao ang tunay na daan 
tungo sa Diyos. Lahat ng aklat na inihayag ay 
naghihimok na sumamba sa Nag-iisang Diyos at iwasan 
ang pagsamba sa iba maliban sa Kanya. Subalit, dahil 
sa pagkakaiba-iba ng mga bansa sa oras at lugar, 
nagkaroon ng pagkakaiba sa turo (Batas sa pag-itan 
ng Kapahayagan ayon sa karunungan ng Diyos). 

Ang mga Muslim ay naniniwala sa mga 
naunang aklat na binanggit sa Qu'ran: ang aklat ni 
Abraham (Suhut), Moises (Torah), Awit ni David (Suboor) 
at ang Gospel ng Propeta Jesus (Al-lnjeel). Subalit, noon 
pa mang bago dumating si Propeta Muhammad 
(Nawa'y ang Kapayapaan at pagpapala ng Allah ay 
mapasakanya), ang lahat ng ito ay nawala, napalitan 
ang mga nilalaman o kaya ay sinira ng mga sumunod 
na henerasyon sa pagdaloy ng panahon. Sila ay nilason 
ng mga kathang-isip, kababalaghan, pagsamba sa 
diyus-diyosan, at pilosopong paniniwala, na 
nagtataglay ng magkasalungat na kaisipan. Kung 
kaya't ang orihinal na bibliya ay hindi na 

matutunghayan pa sa kasalukuyan. Ang panandaliang 
pagtanaw sa nakaraan, halimbawa ang ebolusyon ng 
Kristiyanismo mula sa tunay na monoteismo tungo sa 
trio-teismo simula sa unang 400 taon pagkatapos ng 
pag-alis ni Jesus ay malinaw na nagpapakita ng 
pagkasira ng prosesong ito 33 . 

ANG QU’RAN 

Subalit ang Diyos, na Mahabagin, ay hindi 
hinayaan na maligaw ang tao ng walang 
pagbabatayang malinaw na kasulatan. Kung kaya, 
inilahad niya ang Qu’ran at nangakong iingatan ito 
bilang huling pahayag para sa sanlibutan sa lahat ng 
panahon. Ito ang salita ng Diyos na ipinahayag Niya 
kay Propeta Muhammad (Nawa'y ang Kapayapaan at 
pagpapala ng Allah ay mapasakanya) sa 
pamamagitan ni Gabriel Arkanghel. Ito ay unti-unting 
inihayag sa loob ng dalawampu't tatlong taon. 
Inihayag ni Propeta Muhammad (Nawa'y ang 


33 Tingnan “Ang tunay na Mensahe ni Hesu Kristo", “Jesus- Propeta ng 
Islam”, “Ang Mitolohiya ng Diyos na Nagsakatawang tao”, para sa 
dagdag kaalaman sa paksang ito. 

Kapayapaan at pagpapala ng Allah ay mapasakanya) 
ang kapahayagan sa kanyang mga kasamahan na 
siyang nagsulat nito noong kanyang kapanahunan sa 
mga dahon ng palmas, pergamino, buto, patag na 
bato, atbp. Bilang karagdagan, ang Qu’ran ay buong 
pusong inihayag ng mga kasamahan ni Propeta 
Muhammad (Nawa'y ang Kapayapaan at pagpapala 
ng Allah ay mapasakanya). Isang taon makalipas ang 
kamatayan ni Propeta Muhammad (Nawa'y ang 
Kapayapaan at pagpapala ng Allah ay 
mapasakanya), ang unang Kalita, Abu-Bakr, ay 
inutusan ang mga kasamahan ni Propeta Muhammad 
(Nawa'y ang Kapayapaan at pagpapala ng Allah ay 
mapasakanya) na likumin ang buong Qu’ran sa isang 
tomo (volume). Ang ikatlong Kalita, Uthman, ay 
inihanda ang iba't ibang sipi mula sa orihinal na teksto 
at ipinadala sa iba’t ibang dako ng sibilisasyon ng Islam. 
Mula noon, mahigit 400 na daan taon ang nakalipas, 
ganoong teksto ng Qu’ran pa din ang ginagamit na 
may eksaktong salita, pagkakasunod-sunod at 
lenguwahe (Arabiko). Kahit isang salita mula sa 114 
Kapitulo ay hindi ito napalitan mula ng ito ay inihayag. 
Tunay, ipinangako ng Diyos sa Qu’ran na ito ay 
pananatilihin magpakailanman. Tinuran niya: “Tunay, 

ipinadala ko sa daigdig ang Qu’ran, at tunay, iingatan 
ko ito na hindi lapastanganin.” 34 

Ang mahalagang bagay na dapat unawain 
tungkol sa Qu'ran na ito ay milagro sa kapahayagan at 
nilalaman. Sa panahon ng kapahayagan at simula ng 
may mga nagkakaila sa kabanalan at kamangha- 
manghang kalikasan ng Qu’ran na nagsasabing si 
Muhammad, (Nawa'y ang Kapayapaan at pagpapala 
ng Allah ay mapasakanya) ay tinuruan lamang ng 
ibang tao o kaya ito ay isinulat niyang mag-isa. Upang 
pabulaanan ang bagay na ito, ay hinamon ng Diyos 
ang sanlibutan at sinabi: “Kung ikaw ay nag- 
aalinlangan sa inihayag ko sa aking alipin 
(Muhammad), kung ganun maglabas ka ng isang 
Kapitulo tulad nito at tumawag ka ng iyong katulong 
bukod sa Aliah, kung ikaw ay matapat.” 35 Ito ay 


34 Ang mga katuruan ng propeta Mohammad (ang awa at 
kapayapaan ay sumakanya nawa) ay nagpapaliwanag at inilalahad 
ang mga talata ng Banal na Qur'an. Binusisi at inilahad ang bawat 
detalye sa pamamaraan ng pagsamba kagaya ng pagsambang 
ginawa ng mga Propeta. Ang mga katuruang ito ay matiyagang 
tinipon at ibinahagi ng mga alagad ng Propeta Mohammad 
(gantimpalaan nawa sila ng Allah). Qur'an (15:9) 

33 Qur'an 2:23 

nagmula sa hula na binanggit sa Qu’ran dahil walang 
sinuman mula sa panahon ng mga propeta 
magpahanggang sa ngayon ang nakagawa na tulad 
ng isang Kapitulo o kahit man lang isang bersikulo sa 
Qu'ran. 

4. Ang Maniwala sa mga Sugo ng Diyos 

Ang artikulong ito ng pananampalataya ay 
naglalaman ng paniniwala na inihayag ng Diyos ang 
kanyang mensahe sa pamamagitan ng mga pinili 
Niyang tao. Ang mga taong ito, na tinatawag na 
propeta at mensahero, ay pinili ng Diyos upang maging 
halimbawa kung paano maunawaan at maipatupad 
ang kasulatan. Nagpadala ang Diyos ng propeta sa 
bawat nasyon upang ipaalam ang mensahe na Siya 
lamang ang dapat sambahin at ano mang sambahin 
na katulad Niya o maliban sa Kanya ay hindi tama. 
Binanggit sa Qu’ran ang pangalan ng 25 propeta 
lamang at sinabi na marami pa ang hindi nabanggit 
ang pangalan. Ang una sa mga propetang ito ay si 
Adan at ang huli ay si Muhammad (Nawa'y ang 
Kapayapaan at pagpapala ng Allah ay 
mapasakanya). Bawa't propeta ay ipinadala sa 

tamang panahon maliban kay Propeta Muhammad 
(Nawa'y ang Kapayapaan at pagpapala ng Allah ay 
mapasakanya) na pinadala sa lahat ng tao hanggang 
sa mga huling oras. Ang katibayan na si Muhammad 
(Nawa'y ang Kapayapaan at pagpapala ng Allah ay 
mapasakanya) ay mensahero ng Diyos ay ang mga 
himalang mahigit sa isang libo na kanyang ginawa, 
lahat ay nabanggit sa talambuhay ng Propeta. Ang 
pinakamalaking katibayan ay ang milagro ng Qu'ran, 
na hindi kayang ipahayag maliban ng isang menshero. 
Kung kaya't, ang kapahayagan sa pagdating ni 
Propeta Muhammad (Nawa'y ang Kapayapaan at 
pagpapala ng Allah ay mapasakanya) ay makikita sa 
libro ng Bibliya kahit na nga maraming ginawang 
pagbabago sa nilalaman nito (tunghayan ang Deut. 
18:18, 18:15; Isaiah 29:12; Awit ni Solomon 5:16; Juan 
16:12-14 & Juan 14:15-16). 

5. Ang Maniwala sa Huling Araw (Ang Paghuhukom) 

Ang Islam ay nagtuturo na ang buhay na ito ay 
isang pagsubok lamang sa lahat ng tao upang ipakita 
kung sino ang tunay na tumatalima sa kautusan ng 
Diyos. Sa kabilang buhay, ang lahat ng tao ay 


- 42 - 



bubuhayin na mag-uli at ang bawat isa ay tatayo sa 
harapan ng Diyos upang husgahan sa kanilang mga 
ginawa dito sa mundo. Ang mga taong may mga 
mabubuting ginawa ay gagamtimpalaan ng Diyos at 
sila'y bibigyan ng magandang pagtanggap sa 
Kanyang Paraiso. Subalit, yaong mga may 
masasamang gawain ay Kanyang parurusahan at 
itatapon sa Apoy ng Impiyerno. Ang tao ay biniyayaan 
ng Diyos ng pag-iisip upang mabatid niya ang tama at 
ang mali, likas na simbuyo at sa pamamagitan ng 
kapahayagan, ang buhay ay maigsi lamang kung 
kaya, dapat silang pumili ng daang kanilang tatahakin. 
Ang pagpili ng buhay na kanilang tinahak ay 
magsisilbing saksi kung saan sila nararapat sa darating 
na buhay na walang hanggan (sa langit of impiyerno). 
Ang Diyos ay nagwika sa Banal na Qur'an: “Ang 
sinumang gumawa ng kabutihan na kasing bigat ng 
pinakamaliit na bagay ay makakakita niya sa gayon. 
Ang sinumang gumawa ng kasamaan na kasing bigat 
ng pinakamaliit na bagay ay makakakita (rin) niya sa 
gayon” 36 Ang maniwala sa Darating na Paghuhukom 
ay nakatatak sa puso ng bawat isa sa atin sa 


36 Qur'an 99:7-8 

pamamagitan ng kamalayan ng Diyos, bunsod ang tao 
at kapisanan (soeiedad) na Siya ang sundin ng tapat 
ng wala kahit na ano mang pamimilit. 

6. Ang Maniwala sa Tadhana 

Kabilang dito ang maniwala sa mga sumusunod: 

a) Batid ng Diyos ang lahat. Ang Kanyang 
karunungan ay hindi nasasaklawan ng oras kung 
hanggang kailan. Ang nakaraan, Kasalukuyan, Ang 
hinaharap ay Kanyang nababatid. 
b) Ang lahat ng magaganap ay nakasulat na sa aklat: 
Ang Presirbadong Lapida. 

e) Nilikha ng Diyos ang lahat ng bagay dito sa mundo, 
kabilang dito ang lahat ng mga kilos at galaw ng 
tao, ang mabuti at ang masama, subalit inutusan 
Niya ang lahat na gumawa ng mabuti at iwasan 
ang paggawa ng masama. 

d) Ang bawat isa ay kinakailangan na maniwala na 
ang lahat na nangyayari dito sa Mundo ay 
nagaganap sa kapahintulutan ng Diyos, at walang 
sinuman ang makakapigil sa Kanyang naisin. Dapat 
nating malaman, kahit ang lahat ng bagay ay 

batid na ng Diyos hindi nangangahulugan na ang 
lahat ng tao ay walang kalayang pumili ng kanilang 
nais na gawain. Ang mga tao ay pumipili, subali't 
batid na ng Diyos kung ano ang kanilang pipiliin. 

VIII. ANG HALIGI NG ISLAM 

Ang Pagsamba sa Islam ay napapalooban ng 
lahat ng takdang galaw at kasabihan na ang 
pagmamahal ng Diyos lamang. Ang bawat kalinisang 
galaw na gumawa ng may tangkang daladalahin ang 
mga ipinag-uutos ng Diyos at naghahanap sa Kanyang 
kasiyahan ay isa-alang-alang na ito ay isang gawang 
pagsamba. Ganoon pa man, mayroong limang 
katiyakang gawang pagsamba na kailangang bigyang 
pansin. Ang mga ito ay tumatayong balangkas ng 
pang-ispiritual na buhay kung saan ang istraktura ng 
Islam ay nakasalig. 

1. Ang dalawang pagsaksi ng pananampalataya at 
ang pagsasatitik ng Arabikong salita ay (Ash hadu 
an la ilaaha illa Allah, wa Ash hadu anna 
Muhammad Rasool Allah) na ang ibig sabihin: Ako 
ay sumasaksi na walang dapat sambahin maliban 

sa Diyos, at ako ay sumasaksi na si Muhammad 
(Nawa'y ang Kapayapaan at pagpapala ng Allah 
ay mapasakanya) ay sugo ng Diyos. Ang taos 
pusong pagsaksi sa kaisahan ng diyos at ang 
pagtanggap sa pagka Propeta ni Muhammad 
(Nawa'y ang Kapayapaan at pagpapala ng Allah 
ay mapasakanya) at pagtupad sa kanyang mga 
ipinag-uutos ay walang duda na siya ay sumusunod 
sa pananampalatayang Islam at nakagarantiya sa 
kanya ang paraiso. Sa gayon, ang kaisahan ay 
ang pinakabuod ng Islam. Ang pagtanggap ng 
paniniwalang ito ay nagbubukod sa Muslim at sa 
mga yaong nasa kabilang pananampalataya. 

2. Ang Pagdarasal ay ibinatas limang beses sa isang 
araw bilang pagsunod sa uots ng Diyos at ito ay 
isinasagawa sa mga oras kagaya: bago ang 
pagbukang liwayway, tanghali, hapon, pagkatapos 
lumubog ng araw, at pagpasok ng gabi. Ang isang 
Muslim ay maaaring magsagawa ng kanyang 
pagdarasal sa kahit saang sulok ng mundo na 
kailangang isagawa sa malinis na lugar. Ang mga 
kalalakihan ay iminumungkahi na magsagawa ng 
dasal ng samasama sa loob ng Mosque, at ang 
mga kababaihan ay iminumungkahi na 

magsagawa ng pagdadasal sa loob ng kanilang 
bahay. Ang dasal ang nagsisilbing daan ng mga 
tao upang magkaroon ng palagiang pakikipag- 
usap sa Diyos upang malayo sila sa masasamang 
gawain. Tangi sa riyan, ito ay sumasalamin ng 
pagkakapantay-pantay ng mga taong mahihirap 
at mayayaman, ang mga namumuno at 
pinamumunuan, ang mga puti at itim ay tumatayo 
na magkakasama, nagkakaisa sa isang hanay, 
balikat sa balikat at nagpapatirapa ang kanilang 
mga sarili sa Nag-iisang Diyos. Ang pagdadasal ay 
nakapagpapalakas ng pananampalataya sa Diyos 
at itinataas ang tao sa pinakamataas na antas ng 
moralidad. Ito rin ay tumutulong upang ang puso ng 
bawat isa ay mahadlangan mula sa hibo ng mga 
maling gawain at masasama. 

3. Zakat (Kawanggawa): Ang sinumang Muslim na 
mayroon natitirang pera sa loob ng isang taon at ito 
ay sobra sa kanyang pangangailangan ay 
nararapat na magbigay ng kawanggawa, 2.5% ng 
kanyang natirang pera ay kinakailangan na ibigay 
sa mga mahihirap na tao sa kanilang komunidad. 
Ang Zakat ay sumasalamin sa pagkamabutihing 

loob ng isang tao at tumutulong na malinis ang 
kaluluwa sa pagiging madamot at pagiging sakim. 
Ang Zakat ay tumutulong din upang mawala ang 
sama ng loob at inggit sa pag-itan ng mahihirap at 
mayayaman ng komunidad na kanilang 
kinaaaniban. 

4. Pag-aayuno sa buwan ng Ramadhan: Ang pag- 
aayuno sa Islam ay ang pag-iwas sa mga pagkain, 
inumin at gawang pakikipagtalik sa oras bago 
sumikat ang araw hanggang sa paglubog nito. Ito 
ay ang taunang obligasyon sa buwan ng 
Ramadhan, ang ika-9 na buwan base sa 
kalendaryong lunar. Nagtuturo ang pag-aayuno ng 
sinseridad at mahadlangan na malagay sa 
panganib ang pagdarasal. Ito ay nagpapalawak 
ng kamalayan sa konsiyensiyang panglipunan, 
pasensiya, pagtitimpi sa sarili, nagpapalakas ng 
kalooban at awa sa mga nangangailangan sa mga 
miyembro ng lipunan. Bukod sa roon, napatunayan 
din na ang pag-aayuno sa larangan ng medisina ay 
nakapagpapabuti at napananatili ng ganda ng 
kalusugan. 

5. Hajj (Ang Paglalakbay sa Mekkah); Ang Hajj ay 
obligado sa bawat Muslim minsan sa kanyang 
buhay, kung ang isang Muslim ay may kakayahang 
gumugol ng salapi at may sapat na lakas ng 
pangangatawan. Sa panahon ng Hajj ang mga tao 
sa apat na sulok ng mundo ay nagkikitakita at 
nagtitipontipon ng may dedikasyon na sumamba sa 
tangi at Nag-iisang Diyos. Ito ay isang napakalaking 
pagsubok ng pagtitiis, at ang napakalaking 
pagtitipon na ito ay nagpapa-alala sa darating na 
paghuhukom kung saan ang mga tao ay titipunin 
upang sila ay husgahan ng Panginoon. Dito ay 
binibigyang diin na ang pananampalataya ng mga 
Muslim bilang mga magkakapatid, di kaugnay ng 
kanilang pinanggalingan, kultura, o ng lahing 
pinagmulan. 

IX. ANG ISLAM AT ANG IBANG RELIHIYON 

Maaaring itanong ng ilan sa inyo: “Kung 
mangyari na ang lahat ng tunay na relihiyon ay may 
pare-parehong mensahe, kabilang na dito ang 
pagsamba sa Nag-iisang Diyos, bakit tayo ngayon ay 
nakakatagpo ng magkakaibang pananaw hinggil 

dito?” Ang kasagutan dito ay ang mga basehan na 
maaari nating gamitin na mga naunang mensahe ay 
pawang mga nawala o di kaya ay pawang napalitan 
ng mga nagdaang henerasyon. Magkaganun pa man, 
ang tunay na mensahe ng kaisahan ng Diyos ay naging 
marumi at maalamat, mapamahiin, pagsamba sa 
diyus-diyosan, at hindi makatuwirang pilosopikong 
paniniwala kung kaya, ang mga relihiyong ito ay hindi 
na maituturing na kapanipaniwala, Subalit ang Diyos, 
Ang Maawain, ay hindi hinayaang ang mga tao ay 
maligaw. At ipinadala Niya, ang kahulihulihang sugo na 
si Propeta Muhammad (Nawa'y ang Kapayapaan at 
pagpapala ng Allah ay mapasakanya) upang 
buhayin ang mga orihinal na mensahe at upang 
akaying muli ang mga tao sa tamang landas: maniwala 
sa bukod tangi at Nag-iisang Diyos at sambahin Siya 
ayon sa Kanyang kautusan at katuruan na binanggit sa 
Banal na Qur’an. Ganoon pa man ang Islam ang poka 
ng lahat ng relihiyon, at ang Qur'an ay ang poka ng 
mga ipinahayag na rebelasyon, at si Propeta 
Muhammad (Nawa'y ang Kapayapaan at pagpapala 
ng Allah ay mapasakanya) ang poka ng lahat ng mga 
propeta. 

X. ANG KAGANDAHAN NG ISLAM 


Ang kabuuan ng Qur’an ay ang 
pagpapahayag ng Tawheed (Ang Nag-iisa at ang 
Kaisahan ng Diyos). Ang ilan sa mga talata (ayat) ay 
nag-papahayag hinggil sa Diyos, sa Kanyang 
Pangalan, sa Kanyang Katangian, Gawa at mga Salita. 
Ang mga talata ay napapalooban ng Kaisahan ng 
Diyos ng may paggalang sa Kanyang pinaka dakilang 
Pangalan at ang Kanyang Ganap na Katangian. Ang 
ilan naman sa mga talata ay ang pangangailangan sa 
pagdalangin sa tanging Diyos lamang, na walang 
pagtatambal at ang pagtatakwil na sambahin ang 
ibang diyos maliban sa Kanya. Ito rin ay 
nagpapahiwatig ng Kaisahan ng Pagsamba at ang 
kinakailangan ng mga tao na tanging ang Panginoon 
ang maging sentro ng kanilang wagas na intensyon, 
pagnanais, hiling at ang pagbaling nila sa Kanya. 

Ang Qur'an ay naglalaman din ng mga 
kautusan at mga ipinagbabawal, kung kaya ang 
paggawa ng mga bagay na hindi naaayon sa mga 
kautusan o ang pagpigil sa paggawa ng masasama ay 
isang kaganapan at lantay sa pagpapatunay sa 
kaisahan ng Diyos. Karagdagan pa dito, ang Qur’an ay 


- 51 - 



napapalooban din ng mga salaysay at kabatiran 
hinggil sa mga tao ng katotohanan at lantay na 
paniniwala at nagsasabi ng kanilang kagyat na 
pagpapala sa buhay nila dito sa mundo at lalong higit 
sa lahat ang biyayang walang hanggan sa kabilang 
buhay. Gayong din, ang Qur'an ay nagtataglay ng 
mga salaysay hinggil sa mga taong sumasamba at 
nagtatambal sa Diyos at pinaaalalahanan din sila 
hinggil kung ano ang magiging kaparusahan sa buhay 
nila dito sa mundo at ang naghihintay na kaparusahan 
doon sa kabilang buhay. Ito ang gantimpala sa mga 
taong nagtatambal sa Diyos at lumilihis sa paniniwala 
sa Kaisahan ng Diyos. 

Ang Qur’an ay tumatawag upang iwasto at 
patatagin ang relasyon ng mga tao sa kanilang 
Panginoon, at ang kanilang relasyon sa bawat isa. 
Tinatawag din ang mga tao upang iwasto at palakasin 
ang kanilang mga sarili hindi lamang sa panloob at 
gayundin sa panlabas. Tungkol sa pagsasawasto at 
pagpapatatag ng relasyon sa pagitan ng tao at ng 
kanyang Diyos, ang Qur'an ay hinihimok ang mga tao 
upang lalong maging malapit sila sa Kanya, pampisikal 
man o hingil sa paggamit ng pananalapi, tungo sa 

pagsamba, pagdarasal, Hajj, paghahandog o 
sakripisyo, at marami pang iba. Dagdag pa rito, ang 
Qur’an ay nanghihikayat upang mapagtanto ng mga 
tao ang kaalaman hinggil sa mga magagandang 
pangalan at katangian ng Diyos, at upang ang mga ito 
ay tumatak ang takot at ang mapitagang pagkatakot 
ng kanilang puso sa kanilang Panginoon at 
makapagtatag ng kaayusang-asal sa paggamit ng 
mga kautusan ng Diyos at ang mga ipinagbabawal at 
pagpapatatag ng kanilang relasyon sa pag-itan ng 
tao at ng kanilang Panginoon. 

Hinggil naman sa pagpapatatag ng kanilang 
relasyon sa kanilang kap'wa, ang Qur'an ay humihimok 
sa pag-uugali na makapagpapatatag at 
madagdagan ang relasyong panglipunan kagaya 
halimbawa ng mga kahalagahang maibibigay kung 
anong papel ng bawat isa sa pamilya. Kung kaya 
marapat na tratuhin ang mga magulang ng may 
kabaitan, papanatilihin ang magandang pakikitungo sa 
ibang miyembro ng pamilya, ipakita ang kahalagahan 
at karapatan ng mga asawa at mga anak, ang 
paggawa ng kabutihan sa kanilang kapitbahay ay ang 
mga obligado habang ang pagsuway sa mga 

magulang, ang humiwalay bilang isang miyembro ng 
pamilya, ang magsarili at hindi pakikihalubilo sa lipunan 
ay hindi pinahihintulutan sa relihiyong Islam. 

Gayundin naman ang Qur'an ay nagtuturo ng 
pakikipag-ayos at humihimok sa mag-asawa kung 
mayroon hindi pagkakaunawaan sa bawa't isa na 
magkasundo upang maiwasan ang paghihiwalay sa 
isa't-isa at ng kanilang mga anak at tuluyang masira 
ang pamilya. Karagdagan pa dito, ang Qur'an ay 
nagtuturo marapat na pakitunguhan ang mga tao ng 
may mataas na antas ng pag-aasal at mahal na pag- 
uugali kagaya ng pag-ngiti sa mga tao, ang pasasalita 
ng may kahinahunan, ang pagsawata ng ano mang 
galit, ang magpatawad sa mga taong nakasakit sa 
kanya o panunuligsang angkin ng iba, bagkos ang 
suklian ang mga ito ng pawang kabutihan, upang ng 
sa ganon ay maibsan kung ano man ang pagka-inis o 
galit sa puso at ang poot ay mapalitan at mabaling 
ang damdamin sa pagmamahal at pagtingin. Ang 
sinuman na makamtan ang pangakong ito ay may di 
masusukat na gantimpalang naghinhintay. 

Ang Propeta Muhammad (ang awa at ang 
kapayapaan ay sumakanya nawa) ay nagturo na kahit 
na ang mga hayop ay kinakailangan na tratuhin ang 
mga ito ng pantay at ng may pagmamahal, nagturo 
na sila ay pakainin at painumin at ang mga ito ay 
ipinababatid na ang mga gawain na ito ay 
gagantimpalaan sa darating na Araw ng Muling 
Pagkabuhay. Ang Propeta ay nagturo din na hindi 
karapatdapat sa isang tao ang magkaroon siya ng 
mabigat na suliranin na hihigit sa kanyang kakayahan 
na malutas ito o kaya ay kapighatian, o kaya ay ang 
pumatay maliban sa ang mga ito ay makapipinsala. At 
kung ang isang hayop ay kakatayin minararapat na 
ang hayop ay maging kalmado bago ito katayin at 
gilitan ng buhay sa kanyang leeg. 

Ang Qur'an ay napapalooban din ng pagtuturo 
upang ang isang tao ay palagiang malinis sa kanyang 
katawan at may kadalisayang pang-ispirit'wal. 
Humihimok sa mga tao na maging malinis, ang 
pagsusuot ng malinis na kasuotan at sapatos at ang 
paggamit ng pabango. Ang pagsasagawa ng paliligo 
tuwing araw ng Biyernes ay nararapat din sa isang 
Muslim at lalo't higit sa lahat ang paliligo pagkatapos 

ng pakikipagtalik at maghugas bago magsagawa ng 
pagdarasal, ang pagputol ng mahabang kuko, ang 
pag-ahit o pagbunot ng mga balahibo sa kilikili siya 
man ay lalake o babae, ang pag-aahit ng buhok sa 
maselang parte ng katawan, ang bawasan o putulan 
ang bigote, ang palagiang paggamit ng siwak (isang 
maliit na tangkay ng isang puno gamit upang linisin ang 
ngipin) at ang paghuhugas ng ari pagkatapos gumamit 
ng palikuran (pag-ihi o pagdumi). Hinggil sa kalinisang 
pang ispirit'wal ang Qur'an ay nagtuturo din na 
magkaroon ng tama at lantay na kaluluwa at 
kinakailangan na malinis ang puso sa galit, malisya, 
selos, pagmamalaki o banidad, at ang pagiging patas 
at makatarungan. 

Humihikayat din ito ng pagkakaroon ng 
intergidad ng puso at pagmamahal, damdamin at 
pagpapakumbaba sa mga tao. Ipinangangaral din na 
iwasang gamitin ang dila sa pagsisinungaling, manirang 
puri, paghahatid-humapit (slander) at manglait ng mga 
tao bagkos magkaroon at palamutian ang sarili ng 
pagiging makatotoo at kahinahunan sa pagsasalita. 
Ipagbawal sa mga mata ang pagtitig sa mga 
malalaswang larawan at panoorin, at ang pagtingin sa 

mga maselang bahagi ng katawan ng kanyang 
kap’wa at iwasan na ang tainga ay makapakinig ng 
maaanghang at mga immoral na salita. 

Ang Qur'an ay pumupuri at humihimok na 
magkaroon ng kaalaman at tumutuligsa sa 
kamangmangan na ito ay nagsasabi na 
makapagdadala sa pagkawasak ng kanyang 
pananampalataya. Ito ay nag-uutos na gumalaw at 
maging dinamismo habang ito ay nagtuturo na iwasan 
ang pagiging tamad. Kagaya nito, ang Qur'an sa lahat 
ng bagay ay humihikayat sa lahat ng kahalintulad at 
kapuripuring pag-uugali at dalisay na katangian. Ang 
panunuran ng Qur'an hinggil sa mga kabataan na 
ipinanganganak na sakop sa legal na kasal at ang 
hangaring pang seksuwal ay dapat na sawatain at 
nakapaloob sa mga parametrong ito. Ang pag- 
aasawa ay kinakailangan ang paghahandog ng 
obligadong dote (bigay kaya) ng lalaki sa mapang- 
aasawang babae at kinakailangan na suportahan ng 
lalake ang asawang babae at ang magiging anak nito 
sa pampinasyal na bagay at tratuhin ang mga ito ng 
pantay pantay. Sa parehong kaparaanan, ang Qur’an 
ay nagbabawal ng pakikipagtalik sa hindi niya asawa 

sapagkat ito ay ang pinaka masamang pag-atake sa 
dangal at dignidad at para ito ang nagsisilbing sakit at 
ang pagkakaroon ng mga anaksa labas. 

Gaya parin nito, ang Qur'an ay nagbabawal sa 
lahat ng anong uri na makapagdudulot upang mauwi 
ito sa bawal na pakikipagtatalik kung kaya ang 
pagtangi sa mga malalaswang larawan at ang 
pakikipag-usap sa babaing may asawa ay 
ipinagbabawal. Ito din ay nag-uutos sa mga 
kalalakihan na ibaba ang kanilang tingin at huwag 
hayaang lantarang tumingin sa mga kababaihang 
nagsusuot ng malalaswang damit na hindi naaayon sa 
kautusan ng Islam at dapat na ipag-utos sa mga 
kababaihan na magdamit ng kaaya-aya upang 
madamitan ang kanilang mga katawan ng hindi 
makatawag pansin sa mga kalalakihan. 

Ang Qur’an ay tumatawag na pangalagaan 
ang santidad na pamumuhay ng mga tao at lalonglalo 
na, tumutuligsa din ito sa aborsyon at kitilin ang buhay 
ng mga inosente ay isa sa pinaka masama at ang 
kasuklam suklam na krimen. Ipinagbawal ng propeta 
ang pagbali ng mga buto ng mga patay na hayop 
kung kaya papaano pa ang pagkitil ng buhay ng mga 

inosente o sanggol sa sinapupunan? Itinakda ng Qur’an 
ang buhay para sa buhay at mata para sa mata sa 
lahat ng mga kapinsalaan, datapwa't, maliit man o 
malaki, hangga't ang pamilya ng isang taong napatay 
o kaya ang taong napinsala ay tinaggap ang 
katumbas ng halaga nito. ipinag-utos din ng Qur’an na 
maalagaan ang kabuhayan ng bawat isa at 
siguraduhing ito ay hindi malalabag kung kaya 
ipinagbabawal ang pagnanakaw, panunuhol, 
pagpapatubo, at ang panloloko.Hinihimok ang bawat 
isa na maging katamtaman sa paggasta at kaya 
ipinagbabawal ang pagiging maluho, ang pagiging 
masagana, at ang paggasta ng labis habang 
ipinagbabawal din ang panininggal ng napakalaking 
kayaman. Tumatawag din ito ng pantay at nag-uutos 
na ang mga tao ay kinakailangan na hindi maging 
gahaman at mapag-imbot o kaya ay may katipiran sa 
paggasta at huminto sa pag-aaksaya. 

Humihimok na maghanap at pagsumikapang 
malaman ang mga probisyon sa pamamagitan ng ligal 
na pamamaran hinggil sa pangangalakal, 
pagbebenta, at pagpapaupa- ang lahat na gawain 
na nagbibigay ng mga panustos pananalapi o kaya ay 

ang mga materyal na pakinabangan ng lahat at 
ganoon din ang pangangalaga sa karapatan at 
pangangailangan ng mga mahihirap, lalo't higit sa 
lahat yaong mga kamag-anakan. Ang Islam ay 
iminumungkahing magkaroon ng magandang 
kalusugan, kaya ipinag-uutos na ang natatangi at 
masustansiyang pagkain lamang ang dapat na kainin 
ng katamtaman lamang at ipinagbabawal ang 
pagkain na makakasama sa kalusugan, ito man ay 
pagkain at mga inumin kagaya ng eartion, inuming 
nakalalasing, paninigarilyo, droga, atbp. Ipinag-uutos 
din ang pag-aayuno na nagtataglay ng maraming 
benepisyo sa katawan, lalong lalo na sa tiyan. 

Ang Propeta Muhammad (Nawa'y ang 
Kapayapaan at pagpapala ng Allah ay mapasakanya) 
ang nagturo ng maraming kabutihang asal, kabilang 
dito ang kagandahan kung papaano ang tamang asal 
sa pagkain at pag-inom. Kabilang dito ang pagkain na 
gamit ang kanang kamay at hindi dapat na pintasan 
ang pagkain kung ito man ay hindi masarap bagkos 
maging kasisiya ito. Kaya, kung ang isang tao ay 
nagustuhan ang pagkain, dapat niya itong kainin at 
kung hindi naman ito kaayaaya para sa kanya, 

nararapat na huwag niyang kainin at iwanan ito ng 
walang pamimintas. Ito ay ang kawalang respeto sa 
biyaya ng pagkain at ganoon narin upang maiwasan 
na makasakit ng damdamin sa taong nagluto. 
Iminumungkahi sa isang tao na makisalo o kumain na 
kasalo ang iba at iwasan ang pagkain na mag-isa, kahit 
pa kumakain na kasama ang pamilya o kung nag- 
imbita ng mahirap na tao ay kinakailangan na sila ay 
sabayan. Ang salitang Sa Ngalan ng Diyos (bismillah) 
ay kinakailangan na bigkasin bago simulang kumain, 
at pagkatapos kumain kailangan na bigkasin ang 
salitang “Ang lahat ng papuri ay sa Allah” (Al- 
hamdulillah) ito ay sa dahilan na upang maalala ng 
mga tao ang biyayang ipinagkaloob sa kanila ng 
sandaling iyon at pasalamatan ang taong naghanda 
ng pagkain. 

Ang Propeta Muhammad (Nawa'y ang 
Kapayapaan at pagpapala ng Allah ay mapasakanya) 
ay ipinagbabawal na hipan ang pagkain o hipan ang 
iinumin o kaya ay huminga sa baso o boteng iinuman, 
ito ay upang bigyan ng respeto ang ibang nakikisalo sa 
pagkain at upang hindi kumalat ang anumang 
nakakahawang mikrobyo. Ang Propeta Muhammad 

(Nawa'y ang Kapayapaan at pagpapala ng Allah ay 
mapasakanya) ay tinuruan ang mga tao na panatilihin 
na magkaroon ng magadang asal sa pagdalo sa mga 
pagtitipon kagaya ng pagsasalita ng mahinahon at 
huwag na huwag sisigaw, igalang ang mga 
nakatatanda, magpakita ng awa sa mga kabataan, 
ang batiin ang mga nakakadaupang palad sa 
pagsasabi ng (as-salam) kapag pumasok na sa 
pagtitipon, bantayan ang dila sa pagsasalita ng mga 
salitang makakasakit ng kapwa, kahit pa ito ay totoo. 
Ang Propeta (Nawa'y ang Kapayapaan at pagpapala 
ng Allah ay mapasakanya) ay nagturo din sa mga tao 
ng palagiang pag-alaala sa bawat oras at sa lahat ng 
pagkakataon at sitwasyon. Ito ay makalilikha ng 
permanenteng ugnayan sa pag-itan ng tao at ng 
kanyang Panginoon at upang kumintal ang katatagan, 
kahinahunan, katahimikan sa kanilang puso at ito ay isa 
ding pamamaraan upang maprotektahan ang sarili 
laban sa masamang gawain. 

Ang Propeta (Nawa'y ang Kapayapaan at 
pagpapala ng Allah ay mapasakanya) halimbawa, 
tinuruan niya ang mga tao na magsagawa ng 
panawagan na dapat sambitin bago matulog, bago 

pumasok ng palikuran, bago makipagtalik, bago o 
habang nagsasagawa ng paglalakbay, panalangin 
sanhi ng matinding takot sa tao, sa pagpasok ng bahay 
o kung lilisanin ang bahay, panalangin sa umaga at sa 
tanghali, o kung ang isang tao ay nakakaranas ng 
matinding dagok sa buhay, kahirapan o kamalasan, 
kung nasa pagkabalisa, ng dahil sa pagkakautang o 
kahirapan, kung papasok ng libingan, kung hihinto sa 
isang lugar upang magpahinga, o magtayo ng 
matitigilan atbp'ng sitwasyon, ang natatanging 
panawagan at dalangin ay nararapat sambitin. Ang 
iba pang aspeto ng pangkalahatang kaugalian na 
kung saan ibinigay ng Propeta (Nawa'y ang 
Kapayapaan at pagpapala ng Allah ay mapasakanya) 
ang magandang gabay ay patungkol sa tamang pag- 
uugali at kaasalan sa paglalakbay. Halimbawa, 
tinuruan niya ang mga tao na kung maglalakbay ay 
kinakailangan na ugaliin ang pagpapaalam sa 
kanyang pamilya at basbasan sila at bigyan ng 
panalangin kagaya ng panalangin na kanyang 
ipinalangin sa kanyang sarili. 

Karagdagan pa dito, inutusan niya ang mga tao 
na huwag maglakbay ng nag-iisa bagkos ay 


- 63 - 



maglakbay ng may kasama, ang mga naglalakbay ay 
kinakailangan na magtalaga ng isang mamumuno sa 
kanila, na magsasagawa ng mga disisyon pagkatapos 
maisangguni ang opinion ng iba. Ang isang 
manlalakbay ay kinakailangan na magsagawa ng 
palagiang pagdadasal at alalahanin ang Panginoon 
habang naglalakbay. Hindi nararapat na bigyang 
surpresa ang mga miyembro ng pamilya sa kanyang 
pagbabalik lalo na ang pag-uwi sa hatinggabi, 
manapa'y dapat ipaalam ng isang manlalakbay sa 
kanyang asawang babae ang kanyang pag-uwi 
upang ito ay makapaghanda bago siya dumating o sa 
kanyang pag-alis sa darating na umaga 

Itinuro din ng Propeta (Nawa'y ang 
Kapayapaan at pagpapala ng Allah ay mapasakanya) 
na ipinagbabawal sa mga kababaihan ang 
paglalakbay ng nag-iisa at walang kasamang 
Maharram, asawa o ng mga kalalakihan na hindi niya 
maaaring mapang-asawa kagaya ng ama, kapatid na 
lalaki, anak, lolo, tiyuhin upang mapangalagaan ang 
dangal at ang kayamanan. Ang Islam ay humihikayat 
ng pagkakaroon ng katarungan at katangitanging asal 
at humihikayat na maisakatuparan ang lahat ng 
gawain hinggil sa pakikipagkasundo na 

maisakatuparan ang mga ito, upang maibalik ang 
tiwala, na ang lahat ng namumuno ay sundin na may 
kaakibat ng magandang asal upang huwag 
makagawa ng karumihan, kababaang-uri, krimen, 
pang-aapi, pagkaka-away-away, pandarahas, at ang 
lahat ng paninisi at masasakit na salita. 

XI. ANG PANGKALAHATANG KATANGIAN NG RELIHIYON 
NA MAY MALAWAK NA SAKLAW 

Ang Islam ay ang pangkalahatang mensahe 
sapagkat ang Diyos ay nagsugo ng mga Propeta sa 
mga tao sa kanikanilang kapanahunan sa limitadong 
panahon maliban kay Propeta Muhammad (Nawa'y 
ang Kapayapaan at pagpapala ng Allah ay 
mapasakanya) na ipinadala sa lahat ng tao; maitim o 
maputi man ang kulay ng balat, mayaman man o 
mahirap, ang namumuno at ang mga pinamumunuan, 
Arabo man o hindi, ang mga alipin at ang kanilang 
mga pinagsisilbihan. Ang Islam ay ang relihiyon ng 
lahat ng tao simula ng ito ay maipahayag hanggang sa 
darating na araw ng paghuhusga. Ito ay may 
pangkalahatang mensahe at kayang gampanan ng 
sinuman, sapagkat ito ay maaaring isagawa saan man 

sulok ng mundo (o kahit pa ikaw ay nasa buwan). 
Nilikha ng Diyos ang mensahe ng Islam na maging 
madali itong maintindihan at madaling sundin. Ang 
ibang kapahayagan ay Kanyang inalis at pinalitan ang 
mga ito ng mas mainam na naaayon sa Kanyang 
karunungan at ang batas ng Islam ay akmang-akma sa 
lahat ng tao sa pamamagitan ng pang-ispirit'wal, 
psykolohieal, panlipunan, at pangangailangan hinggil 
sa pagkalakalan, sa lahat ng oras. Ang katuruang 
Islamiko ay may mga katangitanging nilalaman, ito ay 
ang mga sumusunod: 

1. Makatwirang katuruan: Ang naghahanap ng 
katotohanan ay makatatagpo ng katuruan sa Islam 
na may lohikal at katuwiran 

2. Perpeksiyon o Kahigpitan: Dahil ang Diyos ay 
walang depekto, Ang Kanyang katuruan ay 
nararapat na walang depekto at ito ay dapat na 
lantay at dapat na ito ay walang kahit na anong 
salansang o kamalian man lang 

3. Kaliwanagan: Tayo ay Kanyang ginagabayan sa 
malinaw at simpleng rebelasyon na walang halong 
alamat, pamahiin at kababalaghan. 

4. Pang-agham: Hindi katakataka na matatagpuan sa 
Qur'an at sa mga kasabihan (hadeeth) ng Propeta 
(Nawa'y ang Kapayapaan at pagpapala ng Allah 
ay mapasakanya) na karamihan sa mga kabatiran 
na ngayon lamang natutuklasan ng makabago at 
modersnisadong siyentipiko. Sa puntong ito na 
katotohanan na ang Qur'an ay ang tunay na salita 
ng Diyos at si Muhammad (Nawa'y ang 

Kapayapaan at pagpapala ng Allah ay 
mapasakanya) ay ang sugo ng Diyos 37 . 

5. Mga Hula: Marami sa mga pangyayari ay hinulaan 
na sa Qur’an at sa mga kasabihan ng Propeta 
Muhammad (Nawa'y ang Kapayapaan at 
pagpapala ng Allah ay mapasakanya) (ang 
Sunnah) ay pawang mangyayari at ang karamihan 
dito ay naganap na. 

6. Katamtaman: Sa Islam, walang makasalungat sa 
pag-itan ng pang-ispirit'wal at makalupang buhay. 
Ang tao ang siyang may pananagutan sa lahat ng 
kanyang gawa at pang araw-araw na gawain. 
Dapat ang mga ito ay naaayon sa tamang 


37 Tingnan "Ang Qur'an at ang Makabagong Siyensya "ni Dr. Mauriee 
Bueaille. 

intensyon, layunin ng mga ito na matamo ang 
maluwalhating pagpapala at kagaya nito ang 
daan sa natatanging pamamaraan ng pagsamba 
na hindi pinahihintulutan sa Islam ay ang mga 
sumusunod; sekularismo, materialismo, 

monastieismo at sukdulang aseetieismo kung saan 
ito ay nagbibigay ng isang patas na paraan upang 
makamit ang ug-maan at sa pag-itan ng pantay o 
balanse na pang ispiritwal na pangangailangan 
ng tao. Kung kaya tinawag ng Diyos ang nasyon 
ng mga Muslim sa Qur'an: “Ang Katamtamang 
Nasyon " 38 

7. Malawak na Saklaw: Ang katuruang pang Islamiko 
ay nagbibigay sa tao ng malinaw na patnubay na 
masunod ito sa lahat ng klase ng buhay: ispiritwal, 
pansarili, panlipunan, kabudhian, pampolitika, 
pangkabuhayan, atbp. 

8. Di Matutularan: Ang katuruan pang Islamiko ay 
walang pagkakamali, milagrong buhay na hindi 
kayang gayahin ng kahit sinong tao. 

9. Pagkapantaypantay: Ang katuruang pang Islamiko 
ay hindi nag-tatangi sa mga tao kahit ano pa ang 


38 Qur'an 2:143 

kulay nito, tribo, lahi, nasyonalidad, atbp., sapagkat 
ang mga tao ay nagmula sa iisang ama at iisang 
ina si Adan at Eba. Nagtuturo din ang Islam na ang 
pamantayan ng maganda at pangit ay ang 
kapurihang dalisay (i.e, ang pinaka mabuting tao 
ay ang may pinaka kapurihang dalisay) Ayon sa 
isang talata sa Banal na Qur'an: “Ang 
pinakamarangal sa inyo, sa paningin ng Allah ay 
ang pinaka magaling sa ugali” 39 
XII. BAKIT ISLAM? 

Nararapat na tayo ay maging isang Muslim 

sapagkat ang Diyos ay ginawang isara at hinalinhan 
ang mga dating mensahe at ito ay pinalitan sa Islam ng 
mas mahusay na katuruan. Ang Diyos ay nagwika sa 
lahat ng tao sa Qur’an: “Sa araw na ito Aking itinumpak 
ang inyong relihiyon para sa inyo, at binuo ang Aking 
tulong sa inyo, at pinili para sa inyo bilang relihiyon ang 
ISLAM 40 . 


3? Qur'an 49:13 
40 Qur'an 5:3 

Nararapat na tayo ay maging isang Muslim 

sapagkat ang lahat ng tao na kahit anong edad ay 
nararapat na sumamba sa kanilang Panginoon. (Allah) 
ayon sa batas na itinalaga ng Diyos na Kanyang 
ipinahayag sa Kanyang Propeta. Ang tribo ng Israel, 
halimbawa, ay inutusan na sambahin ang Diyos ayon 
sa batas ni Moises (ang awa at kapayapaan ay 
sumakanya nawa) Ng si Propeta Jesus (ang awa at 
kapayapaan ay sumakanya nawa) ay ipinadala sa 
kanila, sila ay inutusan na sumamba sa Diyos ayon sa 
nasusulat sa lnjeel (Gospel-Mabuting Balita). At ngayon 
ang Diyos ay nagsugo kay Propeta Muhammad 
(Nawa'y ang Kapayapaan at pagpapala ng Allah ay 
mapasakanya) na mayroong mensahe ng Islam sa 
sangkatauhan, ito ay naging gawi na ng mga tao, ang 
tribo ng Israel at sa lahat ng tao, upang pumasok sa 
Islam. Kung, sa anong kadahilanan, at ang tao ay 
tumangi sa Islam, kung gayon siya ay nagkaroon ng 
isang malaking kasalanan. Sa kasawiang palad, kung 
siya ay namatay na nasa istado ng maling 
pananampalataya siya ay parurusahan at itatapon sa 
apoy ng impyerno upang mamalagi dito panghabang 
buhay. Ang konseptong ito ay binigyang diin ng isang 
daang beses na nasulat sa Qur'an at sa mga kasabihan 

ng Propeta Muhammad (Nawa'y ang Kapayapaan at 
pagpapala ng Allah ay mapasakanya). Ang Diyos ay 
nagwika sa Qur'an: Ang sinuman ang naghahanap ng 
ibang relihiyon maliban sa Islam, ito ay hindi 
tatanggapin galing sa Kanya at siya ay magiging isang 
talunan sa kabilang buhay 41 At saka, sinabi ni Propeta 
Muhammad (Nawa'y ang Kapayapaan at pagpapala 
ng Allah ay mapasakanya). “Ang sinuman sa mga 
Kristiyano at Hudyo ang makarinig tungkol sa akin at 
hindi sumunod kung ano ang ipinadala ko, at namatay 
na hindi naniniwala ay maninirahan sa impyerno 42 . 

May mga tao na maaaring hindi nila 
matatanggap ang relihiyong Islam sapagkat inaakala 
nila na ang pagiging isang Muslim ay isang pagtalikod 
sa lahat ng mga Propeta na isinugo ng Diyos! Ito ay 
isang maling konsepto sapagka't kung ating susundan 
ang mga pagpapatunay sa mga susunod na talata: 
Una, Ang paniniwala sa mga sugo ng Diyos ay isang 
haligi ng pananampalatayang Islam at kung kaya, 


41 Qur'an 3:85 

42 Sahih Muslim (284). 

walang Muslim na matatawag na Muslim kung sila ay 
hindi naniniwala kay Jesus, Moises o ng kahit na sinong 
propeta. Pangalawa, Ang maniwala sa isang propeta 
ay isang katuruan ng mga naunang propeta na ipinag- 
utos sa mga tao na paniwalaan ang mga susunod 
pang mga propeta at sundin ang lahat ng kanilang 
pinatotohanan. Kung kaya ang itakwil ang isang 
propeta ay pagtatakwil sa kanilang sinundang propeta. 
Pangtatalo, ang pagtatakwil sa mga sugo ay 
pagtatakwil sa nag sugo sa kanila, Ang Diyos: ganoon 
pa man, sa Islamikong pananaw ang relasyon sa pag- 
itan ng mga mesahero ay kagaya ng relasyon sa pag- 
itan ng pagkakadugtong dugtong ng mga tanikala, 
kung saan ang itakwil ang isa ay pagtatakwil sa lahat. 
Magkagayon, ang ibig sabihin ng pagiging isang 
Muslim ay nagtataglay ng dangal na paniniwala sa 
lahat ng mga propeta doon sa mga nauna kay 
Propeta Mohammad (Nawa'y ang Kapayapaan at 
pagpapala ng Allah ay mapasakanya) at hindi ang 
pagtalikod sa mga naunang propeta kagaya ng mga 
iniisip ng ibang tao. 

XIII. HINUHA (KONKLUSYON) 

Ang mga sumusunod na datos ay tinalakay at 
pinatunayan sa babasahing ito: 

Una, Ang layunin ng pagkakalikha sa mga nilikha ay 
upang sambahin lamang ang Nag-iisang Diyos. 
Pangalawa, ang pangunahing mensahe ng Islam ay 
ang sambahin ang Diyos ng walang pagtatambal 
Pangatlo, ang pagpapatunay na tanging ang Nag- 
iisang Diyos lamang ang karapat dapat na sambahin 
ay pawang inilahad at isiniwalat. 

Pang-apat, ang mensahe ng huwad na relihiyon ay ang 
pagsamba sa mga nilikha bagkos sa tanging Nag-iisang 
diyos lamang. 

Pang-lima, Ang Diyos at ang Kanyang mga nilikha ay 
magkaiba ng katayuan. Siya ang Nag-iisa, Kakaiba Siya 
sa Kanyang mga nilikha. 

Pang-anim, ang banal at orihinal na pangalan ng 
relihiyong Islam at ang pinaka komprehensibo at 
pinaka-malawak na kahulugan nito tungo sa 
katotohanan. 

Pang-pito, Ang basikong simulain ng Islam at ang 
katangian nito ay natuturo sa katotohanan nito. 

Pang-walo, Ang Qur'an ay salita ng Diyos kung saan ito 
ay inilagak noon at mag pahanggang ngayon. 
Pang-siyam, Ang katuruan sa Islam ay makatotohanan 
at hindi komplikadong gawin. 

Pang-sampu, Ang mga Propeta ay mga tao na 
Kanyang pinili at isinugo upang iparating at buhayin 
ang orihinal na mensahe: Ang sumamba sa natatangi 
at Nag-iisang Diyos lamang (kaisahan) at huwag 
sumamba sa kahit anong bagay na Kanyang nilika 
maliban sa Kanya. Ang mga propeta ay isinugo upang 
maging halimbawa at huwaran, kung papaano ang 
mga ibinigay na kasulatan ay maintindihan at 
maipatupad sa mga tao. Sila na mga propeta ay 
kagaya rin natin na nilikha na nagmula sa isang lalaki at 
isang babae (Tatay at Nanay) maliban kay Adan at 
Jesus (ang awa at kapayapaan ng ay sumakanila 
nawa). Ang una ay nilika ng Diyos mula sa putik subalit 
ang huli ay nilikha niya sa isang babae na walang lalaki. 
(May Nanay walang Tatay) 

Pang labing-isa, Ang Islam ay ang natatanging relihiyon 
na nagtuturo ng tamang konsepto ng Diyos, wala ni isa 
mang makakagulo sa isipan ninuman at walang hindi 
makatotohanang pananaw sa mga bagay bagay. 

Panglabing dalawa, Ang mga pinagmulan ng Islmikong 
katuruan ay hayag na nagpapatunay na ang Diyos ay 
nagsugo kay Propeta Muhammad (Nawa'y ang 
Kapayapaan at pagpapala ng Allah ay mapasakanya) 
na may pangkalahatang mensahe ng Islam na 
halinhan ang lahat na mensaheng naipadala sa 
sangkatauhan. 

Panglabing-tatlo, pinatotohanan na ang Islam ay isang 
pag-uulit na kapahayagan na ang basikong mensahe 
ng lahat ng relihiyon: Sambahin lamang ang Tanging 
Nag-iisang Diyos. Ito ang huling relihiyon para sa 
sangkatauhan sa lahat ng panahon. Ang sinuman ang 
makarinig hinggil dito ay kinakailangan na sumunod at 
ang sinuman na tumanggi dito sa makatuwid siya ay 
tumatanggi sa mensahe ng Diyos at kasunod nito ay 
itatapon siya sa impyerno. 

Panghuli, Ang Islam ay ang relihiyon ng pangkalahatan 
na kayang gampanan ng mga tao sa habang 
panahon. 

Ito ang labing apat na basikong sangkap kung 
anong lohika at makatuwiran na nagsasabi sa Islam na 
isa-alang-alang ang kahulihulihan at ang tunay na 
relihiyon ng Diyos na nararapat na sundin ng mga tao. 

O! Mambabasa! ipinakita sa aklat ito ang tunay na 
daan, at ang Diyos ay nagbigay sa iyo ng kakayahan 
na makilala at malaman ang tama sa mali, at ang 
kasarinlan na pumili kung iyong tatanggapin o hindi 
ang mensahe ng Islam. Kung iyong tatanggapin ang 
Kanyang tawag, kayo ay malugod na tatanggapin sa 
Paraiso. Kung inyo itong tatanggihan, kayo ay nasa sa 
pinaka pangit na simulain kung ikaw ay mamamatay, 
ang pinaka malaking dagoksa iyong buhay. 

XIV. PAPAANO ANG MAGING ISANG MUSLIM 

Ang bawat relihiyon na nagtuturo at sumasamba sa 
kaisahan ng Diyos ay kailangan na sundin ang kanilang 
pamantayan upang maging isang ganap na kaanib sa 
kanilang simbaham. Upang ikaw ay maging isang 
ganap na Hudyo, ikaw ay kinakailangan na: 1. Itakwil 
mo ang pagiging propeta ni Jesus at ang kanyang 
pagiging isang banal. 2. Itakwil mo ang (Gospel) 
mabuting balita na ipinadala kay Jesus. 3. Itakwil mo 
ang pagigng Propeta ni Mohammad (Nawa'y ang 
Kapayapaan at pagpapala ng Allah ay 
mapasakanya). 4. Itakwil mo ang kapahayagan na 

ipinadala kay Mohammad (Nawa'y ang Kapayapaan 
at pagpapala ng Allah ay mapasakanya), Ang Qur'an 

Upang ikaw ay maging isang ganap na Muslim, 
ikaw ay kinakailangan na: 1. Sumumpa ka na walang 
sasambahin maliban sa Nag-iisang Diyos, 2. Ang mga 
diyus-diyosan ay kinakailangan mong itakwil, 3. 
Paniwalaan ang lahat ng mga ipinadalang sugo ng 
Diyos kabilang na dito si Moises, Jesus at ang 
kahulihulihang propeta na si Mohammad (Nawa'y ang 
Kapayapaan at pagpapala ng Allah ay 
mapasakanya), 4 Ang sinuman na nag nanais na 
maging isang Muslim ay kinakailangan niyang gawin 
ang mga sumusunod: 

• Ang maniwala na ang Diyos ay iisa at bukod tangi, 
naiiba kumpara sa Kanyang mga nilikha. 

• Ang sumaksi na walang dapat sambahin maliban 
lamang sa Nag-iisang Diyos at si Mohammad 
Nawa'y ang Kapayapaan at pagpapala ng Allah 
ay mapasakanya) ay sugo ng Diyos 

• Ang maniwala na si Jesus anak ni Marya ay isa 
lamang propeta ng Diyos. 

• Maniwala sa anim na haligi ng paniniwala at 
sumamba sa Nag-iisang Diyos, ng walang 
pagtatambal sa paraaang itinuro ng Popeta 
Mohammad (Nawa'y ang Kapayapaan at 
pagpapala ng Allah ay mapasakanya) 

• Ang ikaw ay sumaksi ng buong puso sa karamihan. 

Nawa ang liwanag at ang katotohanan ay magsilbing 
linaw sa ating puso at isipan. Nawa ay magsilbing 
daan ito tungo sa kapayapaan dito sa buhay sa 
mundo at sa buhay na walang hanggan sa paraiso. 

Gumagalang, 

Majed Al Rasi 
Jubail 31961 
P.O Box 10283 
K.S.A 

Mobile: 00966(0)505906761 
Fax: 00966 (0) 33482869 

At para naman sa karagdagang babasahin hinggil sa 
Islam, iminumungkahing basahin ang mga sumusunod na 
mga aklat: 

• Ang Aklat na Ito ay Para sa lyo 
Ni - Omar Penalber 

• Jesus, naipako ba sa Krus? 

Ni - Ahmad Riealde 

• Ang Katotohanan Tungkol Kay Jesus 
Ni - Abdul Latit Areeo 

• Jesus anak ni Maria-Propeta hindi Diyos 
Ni - Ahmed Jibreel Salas 

• Alam mo ba na ikaw ay Muslim 

Ni - Eisa "Rene" Saturno-Batallones 

• Ang Kahulugan ng La lllaha llla la 
Ni - Khalid Evaristo 

Ang Aklat na Ito ay Lathalain ng 
Jubail Da'awah and Guidanee Center 
P.O Box 1580 - Jubail 31951 - Saudi Arabia 
Tel: 03-3625500 - Fax - 03-3626600 
Ipinahihintulot ang paglimbag ng aklat na ito upang 
ipamahagi ng libre sa kondisyon na walang ano mang 
gagawing pagbabago maliban sa pabalat nito. Ang 
sinuman na magnanais na ilimbag ito sa layuning 



ipagbili ay mangyaring makipag-ugnayan muna sa 
tanggapan. 


Maari ninyong buksan ang mapapaniwalang website na tumatalakay 
tungkol sa tamanag aral ng Islam 

www.islam-aa.com 

